# KÖTETSZERZŐDÉSTERVEZET

**MEGBÍZÁSI SZERZŐDÉS**

**(tervezet)**

**amely létrejött egyrészről**

Országos Vízügyi Főigazgatóság

Székhelye: 1012 Budapest, Márvány u. 1/D.

Adószám: 15796019-2-41

Statisztikai számjel: 15796019-8411-312-01

Bankszámlaszám: 10032000-00319841-30005204

Képviseli: Somlyódy Balázs főigazgató

Telefon: +36-1-225-44-00

Telefax: +36-1-212-07-73

E-mail: …………………..

**mint megbízó, a továbbiakban Megbízó**

**valamint**

…………………………………………

Székhelye:

Cégjegyzékszám:

Bankszámlaszám:

Adószám:

Statisztikai számjel:

Képviseli:

Telefon:

Telefax:

E-mail:

mint megbízott, a továbbiakban: Megbízott

Együttesen a továbbiakban: **Felek.**

között az alulírott napon az alábbi feltételekkel:

**Preambulum**

Jelen szerződés a „*Megbízási szerződés keretében az „Árvízvédelmi védvonalak mértékadó árvízszintre történő kiépítése, védvonalak terhelésének csökkentése az Alsó-Tiszán” című, KEHOP-1.4.0-15-2015-00007 azonosító számú projekt engedélyezési terveinek elkészítésére, engedélyek megszerzésére, építési, kivitelezési feladatainak teljes körű ellátására, a kiviteli tervek elkészítésével FIDIC Sárga Könyv szerinti megvalósítására irányuló vállalkozási szerződésben foglalt munkák FIDIC mérnöki és műszaki ellenőrzési feladatainak ellátása* ” tárgyú közbeszerzési eljárás lezárásaként jött létre, annak érdekében, hogy a nyertes Ajánlattevő a projektcélok megvalósulását minél hatékonyabban biztosítsa.

A Megbízó, mint az Országos Vízügyi Főigazgatóság (OVF) és az Alsó-Tisza-vidéki Vízügyi Igazgatóság által alkotott konzorcium (Felek: az Országos Vízügyi Főigazgatóság, mint Konzorciumvezető, és a Vízügyi Igazgatóság, mint Tag) konzorciumvezetője az „Árvízvédelmi védvonalak mértékadó árvízszintre történő kiépítése, védvonalak terhelésének csökkentése az Alsó-Tiszán”(KEHOP-1.4.0-*15-*2015-00007)” jelű projekt (továbbiakban: Projekt) előkészítésére és megvalósítására támogatási kérelmet nyújtott be.

Megrendelő tájékoztatja a Vállalkozót, hogy a 272/2014. (XI.5) Korm. rendelet alapján kiadott 2016. évi Fejlesztési Keretben kiemelt projektként nevesített „Árvízvédelmi védvonalak mértékadó árvízszintre történő kiépítése, védvonalak terhelésének csökkentése az Alsó-Tiszán”(KEHOP-1.4.0-*15-*2015-00007)” jelű projekt vonatkozásában 2016.03.01-én pozitív támogatói döntésben részesült, és a projekt előkészítési, és megvalósítási szakaszában végrehajtani tervezett feladatok pénzügyi kereteinek biztosítására 2016.06.06-án Támogatási szerződést kötött a Támogató szervezettel. A Támogatási Szerződés módosításával történő megvalósítási szakaszba való átlépés folyamatban van.

A Ptk. 6:143. § (2) bekezdésében foglaltakra is tekintettel a Felek rögzítik, Megbízott kifejezetten megerősíti, hogy a közbeszerzési eljárás során a Megbízó teljes körűen tájékoztatta Megbízottat a Támogatási Szerződés és a Projekt keretében általa vállalt kötelezettségekről rá vonatkozó előírásokról, valamennyi feladatról, a teljesítés feltételeiről a rögzített teljesítési határidőkről, illetőleg a vállalt kötelezettségek megszegése esetén a Megbízóval, mint Kedvezményezettel szemben érvényesíthető jogkövetkezményekről. Mindezek mellett Megbízott akként nyilatkozik, hogy ezen tájékoztatást, dokumentumokat teljeskörűen megismerte, és teljeskörűnek ismeri el, továbbá a vonatkozó jogszabályi rendelkezéseket áttanulmányozta, mindezek ismeretében és mindezekre tekintettel köti meg jelen szerződést.

Jelen szerződés célja, hogy szabályozza a Megbízott és a Megbízó közötti szerződés teljesítésének kereteit. Megbízott jelen szerződésben és a szerződés részeit képező dokumentumokban meghatározott tartalommal, hiánymentesen, határidőben köteles teljesíteni, melyek együttesen képezik a szerződésszerű teljesítésnek a feltételeit.

* + 1. **A szerződés tárgya**
	1. A jelen Megbízási szerződés alapján Megbízó megbízza Megbízottat a „Megbízási szerződés az „*Árvízvédelmi védvonalak mértékadó árvízszintre történő kiépítése, védvonalak terhelésének csökkentése az Alsó-Tiszán*” című, KEHOP-1.4.0-15-2015-00007 azonosító számú projekt keretében a FIDIC Sárga Könyv szerint megkötésre kerülő, tervezésre, engedélyeztetésre és kivitelezésre irányuló Vállalkozási szerződéshez kapcsolódó műszaki ellenőri és FIDIC mérnöki tevékenység ellátására a vonatkozó jogszabályi előírásoknak megfelelően feladatok ellátásával és a jelen szerződésben, valamint a 191/2009. (IX. 15.) Korm. rendelet és a vonatkozó jogszabályok, szabványok, szakmai szokványok és valamennyi kötelező dokumentum előírásainak megfelelő feladatainak ellátásával. A FIDIC mérnöki tevékenységre a FIDIC vonatkozó könyvének szabályanyagát – ill. a vállalkozási szerződés vonatkozó szabályanyagát is alkalmazni kell.
	2. Továbbá a Projekt során megkötésre kerülő kivitelezési szerződésben rögzített jótállási időszak végéig és azt követően a garanciális (jótállási) felülvizsgálatot lezáró nyilatkozat kibocsátásáig, és a projekt lezárásához szükséges jelentésnek erre jogosult szerv általi elfogadásáig Megbízottnak rendelkezésre kell állnia és a közbeszerzési eljárás során rendelkezésre bocsátott feladatleírásban felsorolt feladatokat szükség szerint el kell látnia. A rendelkezésre állási időszakban Megbízott köteles a FIDIC mérnöki és műszaki ellenőri feladatok szükség szerinti ellátni. Megbízottnak közre kell működnie a projekt zárójelentésének elkészítésében is. Megbízott a megbízás rá vonatkozó feltételek ismeretében elfogadta, felelősségének tudatában kijelenti, hogy a megbízás teljesítéséhez szükséges jogosultsággal, tapasztalattal, megfelelő képzettségű és gyakorlatú személyzettel rendelkezik és vállalja, hogy fentiekkel rendelkezni is fog, továbbá a megbízást szakcégtől elvárható fokozott gondossággal, a legjobb szakmai gyakorlat szerint teljesíti.
	3. A részletes feladatokat jelen szerződés és mellékletei tartalmazzák. A Megbízott vállalja az általa megismert feladat ellátását és minden erőfeszítést megtesz a projekt sikere érdekében. Felek rögzítik, hogy az elkészítendő dokumentumok és megteendő nyilatkozatot vonatkozásában Megbízottnak eredményfelelőssége áll fenn.
	4. A Megbízott a szerződés aláírásával nyilatkozik, hogy a szerződés elválaszthatatlan mellékletét képező, Megbízó által a közbeszerzési eljárás során a rendelkezésre bocsátott dokumentumokat, mint szakvállalat saját felelősségére ellenőrizte, az azokban foglalt tényeket, előírásokat ismeri. A Megbízott a megbízási díjat ezen információk figyelembevételével kellő szakmai tapasztalatára alapozva állapította meg.
	5. A Megbízott a szerződés időtartama alatt a jelen szerződés 1.1. és 1.2. és 1.3. pontjában foglalt feladatokat köteles ellátni.

Megbízott feladatainak ellátásához szükséges – Megbízó által megkötendő illetve megkötött - szerződésekről és azon szerződések esetleges módosításáról a Megbízó tájékoztatja a Megbízottat.

* 1. Megbízott rögzíti, hogy a 2013. évi V. törvény (továbbiakban: Ptk.) 8:1.§ (1) bek. 7. pontja alapján szerződő hatóságnak minősül.
		1. **Fizetési feltételek**
	2. A Felek megállapodnak abban, hogy a Megbízott …. forint + ÁFA (a mindenkori hatályos Áfa törvény szerinti adómérték) *(Nyertes Ajánlattevő ajánlatában foglaltak szerint véglegesítendő)*, HUF, azaz ………+ ÁFA forint (a mindenkori hatályos Áfa törvény szerinti adómérték) megbízási díjra jogosult, mely magában foglalja a Megbízott szerződésszerű teljesítésével kapcsolatban felmerülő valamennyi díj és költségigényt, Megbízott egyúttal vállalja, hogy a jelen bekezdés szerinti megbízási díj (átalánydíj) ellenében a megbízást elfogadja és vállalja annak teljeskörű, szerződésszerű teljesítését.

Az Áfa mértékét a számla kiállításakor hatályos Áfa törvény rendelkezéseinek megfelelően kell megállapítani. Amennyiben a szerződés megkötésekor hatályos ÁFA szabályozás a szerződés hatálya alatt változik, a hatályos szabályozás a szerződés ÁFÁ-ra vonatkozó rendelkezéseit a Felek minden külön nyilatkozata, így különösen formális szerződés-módosítás nélkül (Kbt. 141.§ (4) bekezdés a) pont alapján) - módosítja.

* 1. Jelen szerződés finanszírozása az „*Árvízvédelmi védvonalak mértékadó árvízszintre történő kiépítése, védvonalak terhelésének csökkentése az Alsó-Tiszán*” című KEHOP-1.4.0-15-2015-00007 azonosító számú projekt keretében az Európai Unió, valamint a Magyar Állam által nyújtott támogatásból kerül biztosításra, így Megbízottnak be kell tartania az azzal kapcsolatban rá háruló kötelezettségeket. A támogatás mértéke a Projekt elszámolható összköltségének 100%-a. A támogatási intenzitás változása az arra jogosult szervezet döntése alapján jelen szerződést a Kbt. 141. § (4) bekezdés a) pontja alkalmazásával formális szerződésmódosítás nélkül módosítja e körben.
	2. Felek rögzítik, hogy a jelen szerződés megkötéséhez vezető ajánlattétel, a szerződés, a számlázás és a kifizetések pénzneme a magyar forint (HUF).
	3. Megbízott legfeljebb a szerződés elszámolható összegének 30 %-ának megfelelő mértékű előleg kifizetését kérheti a Kbt. 135. § (8) bekezdése alapján. A Megbízott az előleg visszafizetésének biztosítékaként köteles a szerződés elszámolható összegének 10%-a és az igényelt előleg különbözetére jutó támogatás összegének megfelelő mértékű, Megbízó javára szóló biztosítékot a Kbt. 134. § (6) bekezdés a) pontjában meghatározott módon nyújtani. A biztosítékot a Kbt. 134. § (4) bekezdése szerinti határidőig, az előlegbekérő benyújtásával egyidejűleg rendelkezésre kell bocsátani. Az előleg-visszafizetési biztosítéknak addig kell rendelkezésre állnia, amelyben az előleget 100 %-ban elszámolták.
	4. Felek megállapodnak, hogy a kivitelezési munkák pénzügyi vonatkozású folyamatainak előreláthatósága érdekében a szerződés hatálybalépését követő legkésőbb 3 napon belül Megbízott nyilatkozik arról, hogy a 2.4. pontban meghatározott előleget milyen mértékben kívánja igénybe venni.
	5. Megbízottnak az előleg kifizetését követően a hatályos jogszabályoknak megfelelően előlegszámlát kell kibocsátania.
	6. Az előleg teljes összegével valamennyi benyújtásra kerülő részszámlában legalább a felvett előleg arányával egyező mértékben kell elszámolni. A Megbízó lehetőséget biztosít a Megbízott számára, hogy a felvett előleggel előbb elszámolhasson.
	7. A szerződéskötéskor rendelkezésre kell bocsátani, és a Megbízó által el kell fogadtatni az indikatív pénzügyi ütemtervet, amely a teljesítés során a szerződés módosítása nélkül aktualizálható (Kbt. 141.§ (4) bek. a)). Megbízott feladatainak ellátásért a kivitelezési feladatok készültségi fokának és előrehaladásának üteméhez kötött százalékos mértékben- a teljesített és a Megbízó által igazolt tevékenysége alapján – naptári negyedévente utólag jogosult részszámlát kiállítani. A részszámlák (Közbenső kimutatások) minimális értéke – egyenként – nem lehet kisebb, mint a megbízási díj 5%-a. Tört naptári negyedév esetén ezen időszakra vonatkozóan lehet a számlát kiállítani. A számla kiállításának feltétele a negyedéves előrehaladási jelentés a jelentéstételi időszakot követő hónap 15-ig történő elkészítése, Megbízó felé történő benyújtása, a pénzügyi ütemterv aktualizálása és a Megbízó által kiadott teljesítésigazolási jegyzőkönyv (teljesítésigazolás) kézhezvétele.
	8. A megbízási díj a számlában szereplő szolgáltatások teljesítésigazolással igazolt teljesítését követően benyújtott, szerződésszerű és a jogszabályoknak megfelelő számla és mellékleteinek a Megbízó kézhezvételét követően 30 napos fizetési határidővel, a Kbt. 135. § (1); (3) és (5) - (6), bekezdéseiben, valamint a Ptk. 6:130. § (1)-(2) bekezdésében foglaltak figyelembe vételével átutalással kerülnek kiegyenlítésre.
	9. Megbízott a végszámláját csak a projekt kivitelezési munkálatainak kivitelezésére létrejött valamennyi építési és szolgáltatási szerződés alapján a projekt engedélyeknek és hatályos jogszabályoknak megfelelő kivitelezéséhez kapcsolódó mérnöki, műszaki ellenőrzési feladatainak teljesítéséről szóló zárójelentés Megbízó általi elfogadása után kiállított teljesítésigazolás birtokában és a rendelkezésre állást biztosító érvényes biztosíték szerződésszerű rendelkezésre bocsátása esetén nyújthatja be.
	10. Az OVF részéről a teljesítésigazolásra jogosultak: Főigazgató vagy az általa meghatalmazott személy.
	11. A számla kifizetésekor Megbízó alkalmazza az adózás rendjéről szóló 2003. évi XCII. számú, törvény 36/A. §-t. Ennek okán a Megbízottnak biztosítania kell, hogy szerepeljen a NAV köztartozásmentes adatbázisában, vagy a számla mellékleteként csatolnia szükséges egy, a kifizetés időpontjában is hatályos együttes adóigazolást.
	12. A Megbízott tudomásul veszi, ha a teljesítés folyamán közreműködőt (Kbt. szerint alvállalkozót) vesz igénybe, a feladat elvégzését követően nyilatkozik, hogy az általa a teljesítésbe a Kbt. 138. § szerint bevont alvállalkozók egyenként mekkora összegre jogosultak az ellenértékből. Az alvállalkozók kifizetését a Kbt. 135. § (3) bekezdése szerint kell teljesíteni.
	13. Felek rögzítik, hogy fizetési kötelezettséget kizárólag a hatályos jogszabályoknak, továbbá jelen szerződésnek mindenben megfelelő számla Megbízó általi hiánytalan kézhezvétele keletkeztet.
	14. A Magyar Államkincstár működési rendjéből adódó késedelem a Megbízónak nem róható fel. Egyéb fizetési késedelemnél a Megbízót, mint szerződő hatóságot a Ptk. 6:155.§ -ban meghatározott késedelmi kamat, továbbá a külön jogszabályban meghatározott költségátalány megfizetése kötelezi.
	15. Felek kifejezetten rögzítik, hogy abban az esetben, ha a jelen szerződés hatályba lépésének napján az Építési Beruházás megvalósítása már folyamatban van, és az már valamely mértékű készültségi fokba lépett úgy Megbízó a jelen szerződés hatályba lépésének napján tájékoztatja Megbízottat, hogy a szerződés hatályba lépésekor az Építési Beruházás készültségi foka milyen százalékos arányú volt. Tekintettel arra, hogy a Megbízott teljesítése a szerződés hatálybalépését követően kezdődik Megbízott kizárólag a jelen szerződés hatálybalépését követő előrehaladásnak megfelelően jogosult a teljesítésével arányos számla benyújtására. A Megbízott teljesítése előrehaladásának mértékét ez esetben akként kell meghatározni, hogy az Építési Beruházás jelen szerződés hatályba lépésekor fennálló készültségi fokára tekintettel az Építési Beruházás teljesítéséhez még szükséges arányú készültségi fokot kell 100%-nak tekinteni és alapul venni, és az erre vetített előrehaladás mértéke tekintendő a Megbízotti teljesítés előrehaladása arányának, tehát a teljesítésével arányos számla alapját képező előrehaladásnak. Megbízott ez esetben csak a rá eső teljesítési részére (százalékára) vonatkozóan jogosult számla kiállítására. A jelen szerződésben megjelölt ellenérték a szerződés hatályba lépésekor aktuális készültségi fokkal arányosított összegben kerül kifizetésre az ajánlati árhoz (100%) képest.
	16. Megbízott nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Megbízott adóköteles jövedelmének csökkentésére alkalmasak.
	17. Megbízott köteles a szerződés teljesítésének teljes időtartama alatt tulajdonosi szerkezetét Megbízó számára megismerhetővé tenni és a Kbt. 143. § (3) bekezdése szerinti ügyletekről az Megbízót haladéktalanul értesíteni.
	18. A külföldi adóilletőségű Megbízott köteles a szerződés aláírását követő 10 naptári napon belül a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Megbízottra vonatkozó adatokat az országok közötti jogsegély igénybevétele nélkül. Ezen pont megsértése súlyos szerződésszegésnek minősül.
		1. **A szerződés időtartama**
1. A megbízási szerződés hatálybalépésétől valamennyi szerződéses feladat teljesítéséig tart. Amennyiben a kivitelezés műszaki átadás-átvétele bármilyen okból kifolyólag a tervezettől később kerül sor, úgy Megbízott köteles jelen szerződés alapján a feladatait a kivitelezés módosult sikeres műszaki átadás-átvételének pénzügyi zárásáig ellátni, amely csúszásból fakadóan Megbízott többletdíjazásra (ide értve a költségeket is) semmilyen jogcímen nem tarthat igényt. A kivitelezésre vonatkozó vállalkozási szerződés teljesítésének tervezett időtartama **33 hónap**, ezt követően pedig 36 **hónap** Jótállás Időszak – mely tekintetében Megbízott köteles rendelkezésre állni. A Megbízott a feladatai ellátását a szerződés hatálybalépését követően köteles megkezdeni. Megbízott a megvalósítás időtartamát követően köteles a Mérnök feladatainak teljesítéséről szóló zárójelentés előzetes változatát elkészíteni és Megbízó részére átadni, jelen szerződés 7.7. pontjában foglaltak szerint. A megvalósítás időtartamát követő rendelkezésre állási időszak alatt a Megbízott feladata a projekt záró beszámolójának elkészítésében való közreműködés és az ehhez kapcsolódó kötelezettségek, illetve az ezen időszakra a közbeszerzési dokumentációban meghatározott feladatok ellátása.
2. Megbízottnak közre kell működnie a projekt zárásához kapcsolódó valamennyi jelentéstétel kötelezettség teljesítésében a jelentés elkészítésében, illetőleg annak véglegesítése során együtt kell működnie az Építési Beruházás megvalósítására vonatkozó szerződés(ek) vállalkozójával.
3. Az Építési Beruházás jótállási időszakára és az azt követő garanciális felülvizsgálatot lezáró nyilatkozat kibocsátásáig tartó rendelkezésre állási időszakra vonatkozó díjat a megbízási díj teljes körben tartalmazza. A rendelkezésre állási időszakban nincs számlázás/kifizetés.
4. A Megbízott feladata a rendelkezésre állási időszakban a létesítmények utófelülvizsgálatával, azok előírásszerű üzemelésével kapcsolatos ellenőrzések során képviselni a Megbízót. A Megbízott közreműködik az esetleges hibák, eltérések feltérképezésében. A Megbízott köteles eljárni az esetleges kiegészítő vagy pótmunkák tekintetében. Felek rögzítik, hogy Megbízó az Építési Beruházás jótállási időszakában évente egy alkalommal utófelülvizsgálatot tart, amennyiben pedig a rendeltetésszerű használatot ellehetetlenítő hiba merül fel, akkor eseti (rendkívüli) utófelülvizsgálatot tarthat. Felek kifejezetten rögzítik, hogy Megbízott az Építési Beruházás jótállási időszakának utolsó 30 napjában köteles teljeskörű utófelülvizsgálatot tartani és köteles az annak során felmerült jótállási igények körébe sorolható valamennyi észrevételt, hibát, hiányosságot, nem megfelelőséget a Megbízónak a jótállási idő befejezése előtt 10 nappal írásban jelezni. Az Építési Beruházás jótállási időszakának leteltét követően Megbízott köteles a még esetlegesen folyamatban lévő jótállási igények keretében teljesített javításokat, korrekciókat a jótállási időszakot lezáró felülvizsgálat keretében megvizsgálni és Megbízott köteles garanciális felülvizsgálatot lezáró nyilatkozatot kibocsátani és azt Megbízó részére átadni, mely nyilatkozat tartalmazza az Építési Beruházás jótállási időszakában keletkezett valamennyi jótállási igény teljesítésével kapcsolatos indokolt Megbízotti álláspontot. Felek rögzítik, hogy abban az esetben, ha az Építési Beruházás több szerződés alapján valósul meg akkor minden egyes szerződés jótállási időszaka tekintetében köteles Megbízott a jelen bekezdésben foglalt eljárásrendet követni és garanciális felülvizsgálatot lezáró nyilatkozatot kibocsátani. A jelen szerződés időtartama pedig ez esetben az időben legkésőbbi garanciális felülvizsgálatot lezáró nyilatkozatot kibocsátásáig tart.
	* 1. **A szerződés megszűnése, módosítása**
	1. A jelen Szerződésre a magyar jog – megbízási szerződésre irányadó - szabályai irányadóak, a jelen Szerződésben szabályozott különleges kikötésekkel.
	2. Valamennyi olyan szerződésszegés, amely esetében a Szerződés azonnali hatályú felmondásra ad lehetőséget, súlyos szerződésszegésnek minősül és viszont.
	3. A Szerződésben meghatározott felmondási okok mellett Megbízó a Megbízotthoz intézett nyilatkozattal, azonnali hatállyal felmondhatja a Szerződést, ha
* a Megbízott szerződéses kötelezettségeit súlyosan vagy ismételten megszegi (súlyosnak minősül az a szerződésszegés, amelyet a Szerződés maga ilyenként jelöl meg, vagy amely a Projekt (határidőre történő) megvalósulását veszélyezteti);
* a Megbízott a Megbízó által megadott ésszerű határidőn belül nem tesz eleget a Megbízó írásbeli felszólításának, hogy szerződésszerű kötelezettségeinek tegyen eleget;
* Megbízott a Kbt. valamint jelen szerződés rendelkezéseit sértő módon vesz igénybe közreműködőt, ideértve értelemszerűen a Kbt. szerinti alvállalkozót is;
* a Megbízott ismételt felszólítás ellenére nem teljesíti a Megbízó által adott utasításokat;
* a Megbízott ellen a szerződéskötést követően jogerősen felszámolási, illetve végelszámolási, hivatalból törlési, illetve egyéb, a megszüntetésére irányuló eljárás indul (*ide nem értve a. kivéve az 1991. évi IL. törvény (Csődtv.) 11. § (2) bekezdésében foglaltakat)*, vagy felfüggeszti gazdasági tevékenységét, beszünteti kifizetéseit;
* jogerős elmarasztaló határozatot hoznak a Megbízott szakmai tevékenységét érintő szabálysértés vagy bűncselekmény miatt;
* a Megbízott nem biztosítja (vagy nem újítja meg) az előírt biztosítékot vagy biztosítást, vagy a biztosítékot/biztosítást nyújtó bank vagy a biztosító tevékenységi engedélyét elveszítette vagy fizetésképtelenné vált és a Megbízott haladéktalanul nem szolgáltat másik, a jelen szerződésnek megfelelő biztosítékot vagy nem köt újabb biztosítást.
* ha a Megbízott a Megbízó érdekeit, különösen a projekt előrehaladását vagy a Megbízó jó hírét súlyosan sértő magatartást tanúsít.
* a projektnek a megvalósítási szakasz pénzügyi forrásainak biztosítására vonatkozó támogatási igény el nem fogadását, vagy az igényeltnél kisebb összegben történő elfogadását Megbízó olyan körülménynek tekinti, amely esetben Megbízó jogosult a jelen szerződés felmondására.
	1. Felmondás esetén a Megbízott többletköltség megtérítési kötelezettsége mellett a Megbízó maga fejezheti be a Szolgáltatásokat, vagy azokat harmadik személlyel elvégeztetheti.
	2. A Szerződés megszűnésekor vagy az erre vonatkozó értesítés kézhezvételekor a Megbízott azonnal és oly módon köteles befejezni a Szolgáltatások teljesítését, hogy az ennek kapcsán felmerülő költségeket a lehető legkisebb szinten tartsa.
	3. A Megbízott felmondhatja a Szerződést, ha:
* írásbeli felszólítás ellenére a Megbízó által elfogadott teljesítés után járó összegek, azok esedékessé válásától számított 180 nap eltelte után sem kerülnek kiegyenlítésre;

vagy

* ismételten, felhívás ellenére sem teljesíti szerződéses kötelezettségeit.
	1. Megbízó jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Megbízottban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Megbízott közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

* 1. Egyik fél sem követ el szerződésszegést, ha kötelezettségei teljesítését vis maior akadályozza meg, amely a Szerződés aláírásának időpontja után következett be.
	2. A Fél szerződésszegést követ el különösen, ha nem teljesíti a Szerződés szerinti kötelezettségeinek bármelyikét.
	3. A következő események bekövetkezése és fennállása esetén a Megbízó a Megbízott írásos értesítésével, részben vagy egészben visszatarthatja a Megbízottnak járó kifizetéseket (beszámítás alapján, figyelemmel a Kbt. 135 § (6) bekezdésére), vagy lehívhatja a teljesítési biztosítékot:

a) a Megbízott valamely Szerződéses kötelezettségének nem tesz eleget;

b) bármely egyéb, a Megbízott érdekkörében felmerülő körülmény, amely a Megbízó véleménye szerint akadályozza vagy veszélyezteti a Projekt eredményes teljesítését.

* 1. A Feleket teljes körű kártérítési felelősség terheli a Szerződés megszegéséért.
	2. A szerződés Megbízotti felmondása esetén a Megbízott köteles a teljesítést nem veszélyeztető módon meghatározni a felmondási időt. Ez nem vonatkozik az azonnali hatályú felmondás esetére.
	3. A Felmondás esetén a Felek elszámolnak egymással és a Megbízott köteles minden, a projekttel kapcsolatban nála lévő adatot, iratot, adathordozót, címjegyzéket, stb., annak készültségi állapotától függetlenül a Megbízónak azonnali hatályú felmondás esetén a felmondás közlését követő 3, míg rendes felmondás esetén a felmondás közlését követő 15 napon belül tételesen átadni. Köteles továbbá minden szükséges jognyilatkozatot megtenni a projekt Megbízói vagy más Megbízotti folytatása érdekében.
	4. A Szerződés bármely módosítását kizárólag a magyar jogszabályok és kiemelten a Kbt. 141.§ illetőleg a 272/2014. (XI. 5.) Korm. rendeletben foglalt rendelkezésekkel összhangban, írásban, lehet megkötni.
	5. Ha a változtatás a Megbízott érdekkörében álló okból vagy szerződésszegése miatt szükséges, a változtatás okozta valamennyi költséget a Megbízottnak kell viselnie. A Megbízó jogosult ezen igazolt költségeket az esedékes megbízási díjba a Kbt. 135.§ (6) bek. szerint beszámítani.
	6. A módosított Szerződésre a Szerződésmódosítással nem érintett valamennyi egyéb alapszerződési rendelkezés megfelelően irányadó.
	7. A Megbízott köteles 3 naptári napon belül írásban értesíteni a Megbízót a szerződési feltételekben megadott kapcsolattartójának, illetve kapcsolattartója nevének vagy címének, továbbá bankszámlája számának megváltozásáról vagy bármilyen egyéb, a teljesítés szempontjából lényeges változásról, melyet a Felek a Kbt. 141.§ (4) bek. a) ponja szerinti esetként kezelnek.
	8. Bármilyen személy vagy eszköz bevonása a teljesítésbe csak a magyar jogszabályok szerint (azoknak megfelelően) lehetséges, különös tekintettel a Kbt. rendelkezéseire. Ezen pont teljesüléséért a Megbízott a felelős.
	9. A Megbízott csak a Megbízó előzetes írásbeli jóváhagyásával és a Kbt. rendelkezései szerint változtathatja meg a Szolgáltatások körében eljáró alvállalkozóit és az általuk a Szolgáltatások elvégzéséhez a Szerződésben kikötött hozzájárulás mértékét. E rendelkezés megsértése súlyos szerződésszegésnek minősül és azonnali hatályú felmondásra adhat okot a Megbízó döntése alapján.
	10. Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Vállalkozó nem biztosítja a Kbt. 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

* + 1. **Minőségügyi folyamatok, Szerződést biztosító mellékkötelezettségek**
	1. A Megbízott teljes körű betekintést enged a minőségügyi folyamatok ellenőrzésébe a Megbízó számára.
	2. A Megbízottat –olyan okból amelyért felelős (Ptk. 6:186.§) - a jelen Szerződésben meghatározott bármely kötelezettségének, feladatának késedelmes teljesítése esetén kötbér-fizetési kötelezettség terheli. A Megbízott egyes kötelezettségei elvégzésének határidejére a jelen szerződésben és annak mellékleteiben meghatározott határidők, valamint az egyes feladatokra a Megbízó és Megbízott között a szerződés teljesítése során előzetesen, írásban megállapított határidők az irányadók. A kötbér alapja a nettó megbízási díj. A kötbér mértéke az adott határidőre vonatkozóan 0,3%/naptári nap.
	3. Megbízó jogosult a Megbízott által elismert késedelmi kötbérnek a teljesítési biztosítékból ki nem elégíthető fennmaradó részét a végszámlák értékéből visszatartani. A Megbízó érvényesítheti kötbér feletti kárának megtérítésére vonatkozó igényét Megbízó
	4. Amennyiben a késedelmes napok száma az adott határidőre vonatkozóan eléri a 30 naptári napot, a Megbízó jogosult a szerződés – anélkül, hogy az érdekmúlását külön bizonyítania kellene – azonnali hatállyal felmondani, illetve a szerződéstől elállni.
	5. A jelen szerződésben meghatározott bármely feladat nemteljesítése esetén a Megbízó jogosult a jelen szerződést azonnali hatállyal felmondani és a teljesítési biztosítékot teljes egészében lehívni. A feladat nemteljesítésének minősül a meghatározott időpontban teljesítendő feladat elmaradása esetén a késedelem, egyéb feladatok tekintetében amennyiben a Megbízott a feladat ellátásával 30 naptári napot meghaladó késedelem, vagy hibás teljesítés esetén, ha a hiba kijavítására nincs mód, vagy a hiba kijavítására 30 napon belül nem kerül sor.
	6. Felek kikötik, hogy Megbízott teljesítési biztosíték szolgáltatására köteles. A Teljesítési biztosíték a Megbízónak a szerződés teljesítésének elmaradásával kapcsolatos igényeit biztosítja. A teljesítési biztosíték mértéke a nettó megbízási díj 5 %-a. A teljesítési biztosítékot a szerződés hatálybalépésekor kell szolgáltatni. A teljesítési biztosíték a Kbt. 134. § (6) bekezdésének a) pontja alapján nyújtható. A teljesítési biztosítéknak a Kbt. 134. § (4) bekezdésében foglaltakkal is összhangban a szerződés hatályba lépésétől a projekt műszaki átadás-átvételi eljárásának zárásáig érvényben kell maradnia. Amennyiben a biztosítéki okirat szövegezése meghatározza a biztosíték időbeli hatályának utolsó napját és a szerződés teljesítése nem történik meg a biztosítéki okirat időbeli hatályának megszűnése előtti 30. naptári napig, Megbízott köteles új biztosítéki okiratot átadni Megbízónak a korábbi biztosítéki okirat hatályának lejártát megelőző 10 naptári napig. Amennyiben Megbízott nem ad új biztosítékot, Megbízó azonnali hatállyal felmondhatja a szerződést. A Megbízó a teljesítési biztosítékot (óvadék esetén a fel nem használt biztosítékot) a végleges átadás-átvételi eljárás zárását követő 30 napon belül visszaadja a Megbízottnak.
	7. Az Építési Beruházás megvalósítására irányuló teljesítési időpontját tekintve a szerződés sikeres műszaki átadás átvételét követően a rendelkezésre állási időszak tekintetében nyújtandó biztosíték (rendelkezésre állási biztosíték): a nettó megbízási díj 5%-a, melyet az Építési Beruházás jótállási időszakának végéig és azt követően a garanciális felülvizsgálatot lezáró legutolsó nyilatkozat kibocsátásáig előírt rendelkezésre állási feladatok biztosítékaként köteles Megbízott Megbízó rendelkezésére bocsátani a Kbt. 134. § (6) bekezdés a) pontjában foglaltak szerint.
	8. Megbízó előírja, hogy a rendelkezésre állási biztosíték Megbízott választása szerint teljesíthető: a Kbt. 134. § (6) bekezdés a) pontjában meghatározott formában, illetve módon.

A rendelkezésre állási biztosítéknak az Építési Beruházás sikeres műszaki átadás-átvétel lezárásától az Építési Beruházás jótállási időszakának végéig és azt követően a garanciális felülvizsgálatot lezáró legutolsó nyilatkozat kibocsátásáig érvényben kell maradnia, mely időszak alatt felmerült mérnöki, műszaki ellenőri FIDIC mérnöki feladatokat, valamint az Építési Beruházási feladataihoz kapcsolódó Megbízót terhelő jelentéstételi feladatokhoz kötődő jelen szerződés szerinti közreműködői feladatokat kell ellátnia Megbízottnak. Bármely e körbe tartozó kötelezettség nem teljesítése súlyos szerződésszegésnek minősül, és a Megbízó jogosult a rendelkezésre állási biztosítékot érvényesíteni. A lehívás lehet részleges vagy a teljes értékre terjedő. Az érvényesíteni kívánt lehívás mértéke a Megbízó kizárólagos mérlegelési jogköre.

* 1. A Megbízó a biztosítékon túli igazolt kárának megtérítését is követelheti.
	2. Megbízó a szerződés megkötésének feltételéül szabja, hogy a nyertes Ajánlattevő rendelkezzen jelen projektre vonatkozó érvényes műszaki ellenőri és mérnöki tevékenységre vonatkozó szakmai felelősségbiztosítással, amelynek értéke eléri évente a 15 millió forint összeget.
	3. Megbízott tűrni köteles, hogy a szerződés teljesítésével kapcsolatban keletkezett dokumentumok vizsgálata, ellenőrzése az uniós pénzek felhasználását ellenőrző szervezetek részéről megtörténhessen és az ellenőrzés során szükség esetén együttműködni köteles. Megbízott köteles mindenféle korlátozástól mentesen lehetővé tenni, hogy az, a mindenkori Közreműködő Szervezet, Támogató az Állami Számvevőszék, a Kormány által kijelölt belső ellenőrzési szerv, a fejezetek ellenőrzési szervezetei, a Kincstár, illetve az Irányító Hatóság és a Kifizető Hatóság, továbbá az Európai Bizottság, az Európai Korrupcióellenes Iroda és az Európai Számvevőszék a Szerződéssel é kapcsolatos dokumentumokat átvizsgálja vagy helyszíni ellenőrzéseken ellenőrizze a projekt kivitelezését és teljes auditot végezzen számlázási vagy bármilyen más egyéb, a projekt finanszírozásával kapcsolatos dokumentumok alapján. A dokumentumoknak könnyen hozzáférhetőknek kell lenniük, úgy kell őket rendszerezni, hogy ez segítse az átvizsgálásukat.

Az ellenőrzés-tűrési kötelezettség megsértése esetén Megbízott köteles megtéríteni az ellenőrzés általa történt meghiúsítása, megakadályozása vagy hátráltatása folytán neki felróhatóan keletkezett károkat (különösen a szakértők felmerült díját, utazási és tartózkodási költségeit.

* 1. A Megbízott tevékenységét a FIDIC Sárga Könyv dokumentumában rögzített előírások szerint végzi. A Megbízott a jelen pontban foglalt kivételekkel a Változtatásokra vonatkozó FIDIC 13.1, 13.2 és 13.3 Alcikkelyek, a Vállalkozói követelésékkel kapcsolatos FIDIC 20.1 Alcikkely szerinti jóváhagyási jogköreit a Megbízó és az uniós támogatással kapcsolatos jogszabályi rendelkezések alapján szükséges szervezetek jóváhagyásával gyakorolhatja a jelen szerződés mellékletét képező Útmutató a Változtatásokhoz, Vállalkozói követelésekhez és a Szerződés módosításához szerint.

Felek megállapodnak, hogy bármely olyan esetben, amikor a FIDIC 20.1 Alcikkely alkalmazásának lehetősége merül fel és elutasításnak lehet helye, abban az esetben az elutasításra Megbízott önállóan Megbízó jóváhagyása nélkül jogosult, és amennyiben az elutasítás feltételei állnak fenn úgy arra önállóan saját döntés alapján Megbízó előzetes jóváhagyása nélkül köteles is. Amennyiben a 8. számú melléklet és a vonatkozó jogszabályok – így különösen a 272/2014. (XI. 5.) Korm. rendelet – szerinti eljárásrend során előzetes egyeztetés (minőségbiztosítás), ellenőrzés, vagy esetlegesen utóellenőrzés, utólagos ellenőrzés során igazolódik be, hogy elutasításnak lett volna helye, úgy Megbízott ennek kockázatait és következményeit viselni köteles. Ennek keretében Megbízott köteles megtéríteni Megbízó ebből eredő valamennyi szerződésszegéssel okozott kárát, továbbá tekintettel a következmények előre láthatóságára a következményi károk teljeskörű megtérítésére is köteles.

* + 1. **Szerződéssel kapcsolatos okmányok erősorrendje, értesítések**
	1. Jelen szerződés teljesítése, értelmezése kapcsán a Felek az okmányok alábbi sorrendjét határozzák meg:
* Jelen szerződés
* A közbeszerzési eljárásban benyújtott és elfogadott ajánlat
* A közbeszerzési eljárás ajánlati felhívása, annak korrigenduma(i), valamint a közbeszerzési eljárásban adott kiegészítő tájékoztatások
* A közbeszerzési eljárás közbeszerzési dokumentumok műszaki leírása
* Levelezések és értesítések
* Támogatási Szerződés és amennyiben arra sor kerül annak módosítása(i)
	1. A Felek kifejezetten megállapodnak, hogy egymással folytatott kommunikációban, és az egyes feladatok elvégzése során az elektronikus utat részesítik előnyben, különösen érvényesül ez a kötelezettség a Megbízott által készített javaslatok, Megbízói döntést igénylő kérdések és azok szakmai előkészítése körében. A szerződés teljesítése során a dokumentálás lehetőség szerint elektronikus adathordozókon történik, és amennyiben az megoldható, úgy csak a felek által elfogadott utolsó verziók kerülnek kinyomtatásra, amelyet személyesen vagy postán kell eljuttatni a Felek meghatározott címére. Felek rögzítik, továbbá, hogy az egymás közötti kommunikációban csak az indokolta szükséges dokumentumok kerülnek kinyomtatásra, amennyiben a dokumentum, üzenet tartalma nem igényli, úgy azt nem nyomtatják ki. Felek törekednek az újrahasznosított papír használatára, lehetőség szerint két oldalas nyomtatással, valamint a jegyzetek készítéséhez, fax küldéséhez/fogadásához egyoldalas nyomtatványok felhasználására.
	2. Amennyiben a Szerződés szerint valamely értesítés vagy más írásbeli dokumentáció megküldésére határidőt szabtak, a határidő betartottnak tekintendő, ha azt a határidő utolsó napján 24.00 óráig tértivevényes, ajánlott küldeményként feladták, kivéve, ha a jogcselekmény anyagi jogi jellegű vagy a Felek kifejezetten eltérően rendelkeznek.
	3. Eltérő rendelkezés hiányában a Szerződés szerint előírt bármilyen értesítést, hozzájárulást, jóváhagyást, igazolást vagy utasítást a Kbt-nek megfelelő módon kell rögzíteni.
	4. A szóbeli közléseket utólagosan, indokolt késedelem nélkül írásban meg kell erősíteni. A szóbeli közlésekre hivatkozni csak akkor lehet, ha azt utólag írásba foglalták.
	5. A Megbízónak megfelelő időben át kell adnia a Megbízott részére a Szerződés teljesítéséhez szükséges és rendelkezésére álló információkat és/vagy dokumentációt. A Megbízott köteles az így kapott dokumentumokat a Szerződés megszűnésekor visszaadni a Megbízónak.
	6. Teljesítés során a munkanyelv a magyar nyelv. Abban az esetben, ha valamelyik Fél olyan személyt von be, aki a magyar nyelvet nem ismeri tárgyalási szinten, köteles minden - akár informális - megbeszélés, jogcselekmény, esemény, stb., során tolmácsot biztosítani. A projektvezetőnek és helyettesének tárgyalási szintű magyar nyelvismerettel kell rendelkezniük. E rendelkezéstől csak akkor lehet eltérni, ha a Megbízó pályázat jelentési, beszámolási kötelezettsége ezt megköveteli. Ebben az esetben is a Megbízott köteles elkészíteni a nem magyar nyelven készült jelentés, dokumentum, stb. magyar nyelvű fordítását. Amennyiben a nem írásos, hanem szóbeli nem magyar nyelvű beszámoló történik, akkor a megbízott köteles a Megbízó és érdekkörében eljáró személyek részére a szükséges tolmácsolást biztosítani.
	7. A Megbízó kapcsolattartásra kijelölt személyei és elérhetőségek:

Név: Somlyódy Balázs

főigazgató

Postacím:1012 Budapest Márvány u.1/D.

Telefon: +36-1-225-4400

Telefax: +36-1-212-0773

E-mail: somlyody.balazs@ovf.hu

Név: Szücs Edit

Beruházási Iroda vezető

Postacím:1012 Budapest Márvány u.1/D.

Telefon: +36-1-225-4400

Telefax: +36-1-212-0773

E-mail: szucs.edit@ovf.hu

Név: Antal Örs

projektvezető

Postacím:1012 Budapest Márvány u.1/D.

Telefon: +36-1-225-4400

Telefax: +36-1-212-0773

E-mail: anta.ors.balazs@ovf.hu

* 1. A Megbízott kapcsolattartásra kijelölt személyei és elérhetőségek:

Projektvezető:

Név:

postacím:

telefon:

mobiltelefon:

Telefax:

E-mail:

Projektvezető helyettes:

Név: postacím:

telefon:

mobiltelefon:

Telefax:

E-mail:

* + 1. **A Megbízott jelentési kötelezettségei**
	1. A Megbízott feladatainak teljesítése során havonta előrehaladási jelentéseket, (naptári) negyedévente, negyedéves előrehaladási jelentést, illetve a Megbízó kérésére külön jelentéseket készít a feladatleírás függelékében meghatározott tartalommal és a Megbízóval egyeztetett módon. A Megbízott tevékenységének időtartama végén zárójelentést készít, melynek alkalmasnak kell lennie arra, hogy felhasználásával Megbízó a projekt zárójelentését el tudja készíteni és időben a támogatásra vonatkozó szabályok szerinti megfelelő szervezetnek benyújthassa. A Megbízott jelen szerződés szerinti valamennyi jelentéstételi és a Megbízó jelentéstételi kötelezettségeivel kapcsolatos közreműködési feladatait úgy köteles ellátni, hogy az alkalmas legyen arra, hogy felhasználásával Megbízó a projekt kivitelezési feladataival kapcsolatos jelentéstételi kötelezettségeit megfelelően és időben teljesíteni tudja azt a támogatásra vonatkozó szabályok szerinti megfelelő szervezetnek benyújthassa.
	2. A Megbízó kérésére a Megbízott köteles haladéktalanul információkat adni a teljesítésről és a Projektről. A Megbízott a Projekttel kapcsolatos fontosabb eseményekről, nehézségekről - a rendszeres írásos jelentésein túlmenően is -folyamatosan tájékoztatja a Megbízót. A Megbízó bármilyen információt bekérhet a Megbízottól, és jogosult azokat ellenőrizni.
	3. A Megbízott a Megbízó igényének megfelelő határidőben adatokat szolgáltat, illetve részt vesz a Projekttel összefüggésben a Megbízó által készítendő jelentések, tájékoztatók összeállításában.
	4. A Megbízottnak a Szerződés teljesítése során készített előrehaladási jelentéseket pénzügyi jelentéssel kell kiegészítenie.
	5. A jelentéseket olyan formában kell elkészíteni, ahogy azt a Megbízó kéri. A Megbízó a szakmai szokások, saját belső nyilvántartási rendszere és a projektjelentés(ek) által indokolt formákat írhatja elő magyar nyelven, nyomtatott formában. A Megbízott köteles a megfelelő színvonalú jelentések nyújtására mind formai, mind tartalmi szempontból.
	6. A Szerződés teljesítési időszakának vége előtt legalább egy hónappal a Megbízottnak zárójelentést kell összeállítania. A zárójelentés mellé kritikai tanulmányt kell mellékelnie azokról a jelentős problémákról, amelyek a Projekt megvalósítása során felmerültek.
	7. Minden számlához előrehaladási jelentést, a végszámlához pedig zárójelentést kell mellékelni. A zárójelentés végleges változatát az Építési Beruházás teljeskörű és sikeres műszaki átadás-átvételének lezárását és valamennyi esetleges hiba kijavítását korrekció elvégzését követő 15 napon belül kell eljuttatni a Megbízóhoz.
	8. A Megbízónak a kézhezvételtől számított legfeljebb 30 napon belül értesítenie kell a Megbízottat a részére küldött dokumentumokat vagy jelentéseket érintő döntéséről. Elutasítás esetén döntését indokolni köteles. A zárójelentés esetében a fenti határidő legfeljebb 30 nap. Ha a Megbízó határidőn belül nem tesz észrevételt a dokumentumokra vagy jelentésekre, a Megbízott kérheti azok írásbeli elfogadását. Ha a Megbízó az írásbeli kérés kézhezvételétől számított 15 napon belül sem tájékoztatja a Megbízottat észrevételéről, a dokumentumokat és jelentéseket elfogadottnak kell tekinteni.
	9. Ha egy jelentést vagy dokumentumot a Megbízó a Megbízott által végrehajtandó módosításoktól függően hagy jóvá, a Megbízó a kért módosítások végrehajtására határidőt ír elő.
	10. A Megbízó a Megbízott által összeállított és elküldött jelentések és egyéb dokumentumok jóváhagyásával igazolja azok Szerződésnek való megfelelését.
		1. **A Felek egyéb megállapodásai**
	11. Felek a jelen szerződés teljesítése során kötelesek fokozottan együttműködni, melynek biztosítása érdekében a Felek kölcsönösen kijelölik azokat a személyeket, akik egymással folyamatosan kapcsolatot tartanak. A Felek kapcsolattartóinak személyét a jelen szerződés 6.8. és 6.9. pontjai tartalmazzák.
	12. A Megbízott által a szerződés teljesítésébe bevonni kívánt műszaki ellenőr (a közbeszerzési eljárás keretében az alkalmassági minimumkövetelmény igazolására valamint a Kbt. 76.§ (2) bekezdés c) pontja szerint Megbízott személyi állománya részszempont keretében bemutatott) szakemberek
* A műszaki ellenőr neve[[1]](#footnote-1):
* Nyilvántartási száma és névjegyzéki jele:
* Telefonszáma:
* e-mail címe:
	1. Megbízott mindenkor köteles a hatályos jogszabályok illetve a vonatkozó szerződések betartásával, betartatásával a Megbízó érdekeinek teljes körűen érvényt szerezni.
	2. A megbízói érdekérvényesítés körében a Megbízott kizárólag azokban az ügyekben, kérdésekben jogosult harmadik személy irányában jognyilatkozatot tenni, mely(ek)re a Megbízó kifejezetten felhatalmazza, vagy amelyre az alkalmazandó FIDIC szerződéses feltételek alapján jogosult. Megbízott azokban az ügyekben, melyekben a Megbízó képviseletének szükségessége felmerül, köteles a Megbízó jóváhagyásának, döntésének megfelelően eljárni.
	3. Megbízott feladatát képezi a kivitelezés során felmerülő és a Megbízó jóváhagyását igénylő szakmai kérdésekben a hozzájárulásokkal kapcsolatos döntések előkészítése. A Megbízott felelősséggel tartozik azért, hogy az ellenőrzési kötelezettségének olyan időben, módon és ütemezéssel tegyen eleget, mely a kivitelezés előrehaladásához legjobban illeszkedik, azt elősegíti és nem akadályozza.
	4. Megbízott kötelezettsége és felelőssége annak eldöntése, hogy valamely kérdés olyan súlyú-e, mely a Megbízó előzetes jóváhagyását, döntését igénylik. A projekt eredményességét, a megvalósítás módját, a határidőket érintő döntéseinek meghozatalát megelőzően a Megbízott köteles konzultálni a Megbízóval, illetőleg a Megbízó jóváhagyását kérni.
	5. A Megbízott teljes körű felelősséggel tartozik a közösségi támogatás vagy a társfinanszírozói támogatás tekintetében a Megrendelő valamennyi visszafizetési kötelezettsége vonatkozásában, amennyiben az a Megbízottnak felróható bármely okból következik be.
	6. Megbízott köteles változások, vállalkozói követelések kezelése tekintetében a vonatkozó előírások alapján és jelen szerződés szerint eljárni.
	7. Megbízott köteles az e-naplóba történő bejegyzéssel, a Megbízó kapcsolattartójának pedig ezen felül írásbeli bejelentéssel is felhívni a figyelmét minden olyan tényre, amely az általa ismert adatok alapján a megvalósítás szerződésszerűségét befolyásolja és amelynek ismerete a Megbízó érdeke is egyben.
	8. A Megbízott tudomásul veszi, hogy a változtatások, vállalkozói követelések és ezek esetleges következményeként szükséges szerződés módosítás a szerződéses előírásokon és a vonatkozó jogszabályokon (így különösen a Kbt. 141. §-ában foglaltakon) túlmenően a támogató szervezet által kiadott vagy kiadásra kerülő hatályos Útmutató a Változtatások, Vállalkozói követelések kezeléséhez és a Szerződés módosításához című dokumentum szerint jár el.
	9. A Megbízó a Projekt megvalósítása során a szükséges állásfoglalásokat és döntéseket megadja és részt vehet a Megbízott által kezdeményezett eljárásokon és egyeztetéseken. Ezen túlmenően rendszeresen és folyamatosan ellenőrizheti a Szolgáltatások teljesítését.
	10. A Megbízó a Projekt megvalósításához szükséges pénzügyi fedezet ütemezéséről saját hatáskörben dönt, a pénzügyi fedezet feletti rendelkezési jogot nem adja át a Megbízottnak. A fedezet ütemezésénél tekintettel kell lenni a finanszírozási források elérhetőségére és a szabályaira.
	11. Megbízott köteles a kivitelezővel, vagy bármely alvállalkozójával folytatott kommunikáció minden lényeges elemét írásban, visszakereshető rendszerességgel dokumentálni, az egyeztetésekről, megbeszélésekről, koordinációkról feljegyzést és/vagy jegyzőkönyvet készíteni.
	12. A Megbízottnak szakcégtől elvárható, fokozott gondossággal, a legjobb szakmai gyakorlat szerint kell teljesítenie a Szolgáltatásokat, azzal, hogy azoknál amelyeknél eredményfelelőssége is fennáll, ott az eredményfelelősség az irányadó.
	13. Megbízott köteles a Megbízó vagy az illetékes hatóság által kezdeményezett munkavédelmi, munkaügyi, illetve egyéb hatósági ellenőrzéseken részt venni, annak eredményéről a Megbízót tájékoztatni.
	14. A Megbízott köteles minden, szakcégtől elvárható intézkedést megtenni a Projekt határidőre történő, műszakilag kifogástalan és költségeiben leggazdaságosabb megvalósítása érdekében.
	15. A Megbízottnak be kell tartania a Megbízó által adott utasításokat. Ha a Megbízott megítélése szerint az adott utasítás túllépi a Szerződés kereteit, vagy a Megbízó szakszerűtlen vagy jogellenes utasítást ad, vagy azzal szemben egyéb fenntartása van, akkor az adott utasítás kézhezvételétől számított 8 napon belül - ha ez nem okoz érdeksérelmet, ha érdeksérelmet okoz azonnal - értesítenie kell a Megbízót, feltárva részletesen és indokoltan az adott utasítással szembeni fenntartásait. Amennyiben a Megbízó az utasítást a Megbízott értesítésében foglaltak ellenére megerősíti, a Megbízott - jogszabályi kivételektől eltekintve - köteles az adott utasítást végrehajtani.
	16. Megbízottnak meg kell tagadnia azonban az utasítás teljesítését, ha annak végrehajtása jogszabály vagy hatósági határozat megsértésére vezetne, vagy veszélyeztetné mások személyét vagy vagyonát. Az utasítás figyelmeztetési vagy az utasítás megtagadására vonatkozó kötelezettség elmulasztásával kapcsolatos minden kockázatait a Megbízottnak kell viselnie.
	17. A Megbízott részéről Projektvezető Mérnök vezeti a Projektet, aki a Megbízó nevében a Projekt végrehajtásának ellenőrzéséért felelős természetes személy. A Projektvezető Mérnök a Szerződés teljesítése körében teljes körűen eljár a Megbízó nevében, az alább megjelölt körtől eltekintve, amely esetekben be kell szereznie a Megbízó előzetes írásbeli hozzájárulását:
* joglemondás,
* vitás jog elismerése,
* egyezségkötés,
* pénz átvétele,
* a Megbízott által kifogásolt utasítás megerősítése,
* a Szerződés módosítása (ez nem érinti a szerződés keretei belüli
utasításadási jogot),
* a Szerződés megszüntetése,
* szerződés létrehozása.
	1. A Megbízó a Szerződés teljesítése érdekében együttműködik a Megbízottal.
	2. A Megbízottnak mindenkor lojálisan, mint a Megbízó megbízható tanácsadója, szakmája etikai és egyéb szabályai szerint, megfelelő diszkréciót tanúsítva kell eljárnia. A Megbízó nevében kötelezettséget annak előzetes írásbeli hozzájárulása nélkül nem vállalhat.
	3. A Kbt. 138. § (3) bekezdésére tekintettel, Megbízott a szerződés aláírásáig (megkötéséig) bejelentett a Megbízónak valamennyi olyan közreműködőt, amely részt vesz a szerződés teljesítésében (és azt korábban még nem nevezte meg) és a bejelentéssel egyidejűleg nyilatkozott arról, hogy az általa igénybe venni kívánt közreműködő nem áll a kizáró okok hatálya alatt. Közreműködő alatt minden esetben a Kbt. szerinti alvállalkozókat is érteni kell. A Megbízott közreműködők és ennek megfelelően és ennek körében a Kbt. szerinti alvállalkozók igénybevételére kizárólag a Kbt. 138. § (1), (3) és (5) bekezdéseiben foglaltaknak megfelelően jogosult. Megbízott csak a Megbízó előzetes írásbeli jóváhagyásával és a Kbt. rendelkezései szerint változtathatja meg a teljesítésbe közreműködőit és a teljesítésben való részvételük mértékét. E rendelkezés megsértése súlyos szerződésszegésnek minősül és azonnali hatályú felmondásra ad okot.
	4. A Megbízott és valamennyi közreműködője titoktartási kötelezettséggel tartozik a Szerződéssel kapcsolatban tudomására jutott valamennyi információ, megoldás, adat és dokumentum vonatkozásában a Szerződés időtartama alatt és annak teljesítése után. Amennyiben a Megbízó nem adja előzetes írásbeli hozzájárulását, - jogszabályban előírt kötelezettség kivételével - sem a Megbízott, sem közreműködői nem közölhetnek a Szerződéssel kapcsolatos, a fentiek szerinti információt harmadik személlyel illetve nem hozhatják azokat nyilvánosságra. A Megbízott és közreműködője a Szerződés keretein kívül nem használhatja fel a Szerződés teljesítése céljából készített tanulmányokat, terveket, az elvégzett tesztek és kutatások eredményeit. Szerződő Felek rögzítik, hogy nem terheli őket a titoktartási kötelezettség, amennyiben jogszabály, bíróság vagy egyéb hatóság, vagy a Támogatási Szerződés rendelkezései kötelezi feleket az információ harmadik személy részére történő átadására, vagy nyilvánosságra hozására
	5. A Megbízott és Közreműködője olyan tevékenység ellátását nem vállalhatja, amely sértheti vagy veszélyeztetheti a Megbízóval szembeni kötelezettségei teljesítését. E rendelkezés megsértése esetén a Megbízó a Szerződés azonnali hatályú felmondására jogosult.
	6. A Megbízottnak minden szükséges intézkedést meg kell tenni annak érdekében, hogy megakadályozza vagy megszüntesse azokat a helyzeteket, melyek lehetetlenné teszik vagy veszélyeztetik a Megbízott vagy közreműködői részéről a Szerződés objektív és pártatlan teljesítését. Ennek keretében a Megbízott - a jelen Szerződésbe és/vagy a Kbt-ben foglalt egyéb rendelkezések betartásával - kártalanítási igény nélkül köteles összeférhetetlenné vált közreműködőjét haladéktalanul kicserélni. A Szerződés időtartama alatt bármilyen összeférhetetlenségi körülmény felmerülése esetén haladéktalanul értesíteni kell a Megbízót
	7. A Megbízó megvizsgálhatja, hogy az összeférhetetlenség elhárítására tett intézkedések megfelelőek-e, és előírhatja további intézkedések megtételét.
	8. Amennyiben a Megbízott az összeférhetetlenséget a fenti rendelkezések ellenére nem szünteti meg, a Megbízó - a jelen Szerződésből fakadó egyéb jogainak sérelme nélkül - azonnali hatállyal felmondhatja a Szerződést.
	9. A Megbízott és Közreműködője a Projekttel kapcsolatban csak a Szerződés keretein belül működhet közre. A Szerződés hatálya alatt a Megbízott és Közreműködői nem végezhetnek olyan üzleti, gazdasági tevékenységet, amely során kapcsolatba kerülnek a Projekt kivitelezésében, megvalósításában közreműködő vállalkozókkal, szállítókkal vagy azok bármelyik alvállalkozójával, egyéb közreműködőjével. Amennyiben a Megbízott vagy Közreműködői a vállalkozói, szállítói ajánlat Megbízó részére történő benyújtásakor, a Szerződés vagy a vállalkozási, szállítási szerződések aláírásakor az előbbiekkel üzleti kapcsolatban állnának, azt kötelesek írásban a Megbízónak bejelenteni és a Megbízó kérésére azt haladéktalanul megszüntetni. Megbízott sem a vállalkozóktól, szállítótól, sem az alvállalkozóktól vagy egyéb közreműködőktől semmifajta előnyt, szolgáltatást nem fogadhat el, és ezen rendelkezéseket köteles a Közreműködőivel betartatni. A jelen pontban foglaltak megsértése súlyos szerződésszegésnek minősül, amelyre tekintettel a Megbízó jogosult a Szerződést azonnali hatállyal felmondani vagy a szerződéstől elállni.
	10. Megbízott a szerződésszerű teljesítéskor köteles a Projektre és a Szolgáltatásra vonatkozó valamennyi tervet, iratot, dokumentációt, stb. jegyzék szerint átadni a Megbízónak, beleértve a saját és a Projekten dolgozó vállalkozó(k) és szállító(k) teljes körű pénzügyi elszámolását is.
	11. A Megbízottnak biztosítania kell alvállalkozói számára azon eszközöket és felszereléseket, amelyek leginkább elősegítik a Szolgáltatások hatékony teljesítését.
	12. A Megbízott felelős Közreműködői magatartásáért és cselekményeiért, mintha azok a Megbízott magatartása vagy cselekedetei lettek volna. A Megbízónak valamely Közreműködő igénybevételéhez adott hozzájárulása nem mentesíti a Megbízottat a Szerződés szerinti kötelezettségei és felelőssége alól.
	13. A teljesítéssel kapcsolatos nyilvántartásokat, iratokat Megbízottnak legalább a Projektre vonatkozó előírásoknak vagy ha ez hosszabb akkor jogszabályban előírtaknak megfelelő időre és az előírt formának megfelelően a meg kell őrizni. A nyilvántartások a bevételekre és kiadásokra vonatkozó dokumentumokból, továbbá egy leltárból állnak, mely különösen a munkaidő-elszámolásokat, a kifizetési bizonylatokat, valamint az elszámolható kiadásokra vonatkozó számlákat és kifizetési bizonylatokat tartalmazzák. A nyilvántartások megőrzésének elmulasztása súlyos szerződésszegésnek minősül.
	14. Mind a Szerződés időtartama alatt, mind pedig azután hét éven át (illetve amennyiben a hatályos számviteli törvény vagy bármely jogszabály a nyilvántartás részét képező valamely dokumentumra hosszabb megőrzési kötelezettséget ír elő, a törvényben megjelölt időtartamon át) a Megbízottnak lehetővé kell tenni a Megbízó vagy az általa meghatalmazott más személy számára a Szolgáltatásokhoz kapcsolódó nyilvántartások és számlák ellenőrzését vagy könyvvizsgálatát, valamint azokról másolatok készítését.
	15. A projektben a Megbízott részéről közreműködő helyébe lépő másik megbízotti közreműködőnek legalább ugyanolyan képesítéssel és gyakorlattal kell rendelkeznie, mint a leváltott közreműködőnek, figyelemmel a Kbt. vonatkozó előírásaira is.
	16. A Megbízott részéről közreműködő leváltásával és pótlásával kapcsolatban felmerülő költségeket a Megbízottnak kell viselni.
	17. Amennyiben a Megbízó megítélése szerint valamely Közreműködő a Szolgáltatások teljesítését nem megfelelően végzi, vagy valamely kötelezettségének nem tesz eleget, akkor is, ha cselekménye vagy mulasztása a Szerződés megszegésének körében még nem értékelhető, továbbá, ha kiválasztása nem a Szerződés rendelkezései szerint történt, írásban, indoklással kérheti a Megbízottól a Közreműködő leváltását. A Megbízott haladéktalanul köteles a kérésnek eleget tenni, és egyidejűleg köteles gondoskodni a leváltott Közreműködő megfelelő pótlásáról.
	18. A Megbízottnak írásos jóváhagyásra be kell nyújtania a Megbízóhoz a Közreműködők kijelölésére vonatkozó kérést. A Megbízó 30 napon belül köteles válaszolni a kérésre, elutasító válasz esetén döntését indokolni köteles.
	19. A Megbízottnak ellenőriznie kell, hogy a létesítés, építés ideiglenes helyigényét és hatásterületét a KEHOP támogatásnak és az engedélyes tervnek megfelelően a Kivitelező a lehető legteljesebb mértékben minimalizálja. Ennek értelmében legalább az ideiglenes területfoglalás minimalizálása, az anyagszállítási útvonal optimalizálása és a gondos kiviteli tervezés a zaj, por, pollen, elhagyott hulladék stb. megelőzése érdekében kötelező. Erre vonatkozóan az előrehaladási jelentésben dokumentálási kötelezettsége van.
	20. Megbízó köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
	21. Jelen szerződés 4.7 pontja szerinti felmondás esetén a Megbízott a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
	22. Egyes rendelkezések érvénytelensége esetén a szerződés egyéb részei érvényben és hatályban maradnak.
	23. Megbízott kijelenti és garantálja, hogy valamennyi hatósági és törvényi előírást, vonatkozó szabályt és előírást, szakmai szokványt stb. teljes mértékben betart és érvényesít, és azok betartásával és érvényesítésével kapcsolatos költségeit a díja tartalmazza. A hatósági és jogszabályi, vonatkozó szabványok, előírások, szakmai szokványok be nem tartásából keletkező károk, illetve költségek teljes mértékben Megbízottat terhelik.
	24. Megbízott kötelezi magát, hogy a teljesítés, munkavégzés során saját tevékenységi körében gondoskodik a rá vonatkozó érvényes munkavédelmi, környezetvédelmi, balesetvédelmi, biztonságtechnikai, vagyonvédelmi, tűzvédelmi, érintésvédelmi, közegészségügyi előírásokat szigorúan betartja. E kötelezettség elmulasztásából eredő károkért Megbízott teljes kártérítési felelősséggel tartozik.
	25. Megbízott kijelenti, hogy a teljesítéshez szükséges személyi és tárgyi feltételekkel rendelkezik, azokat biztosítja. Megbízott teljes körű felelősséget vállal azért, hogy a jelen szerződésből eredő kötelezettségek teljesítéséhez szükséges eszközökkel, személyi és tárgyi feltételekkel, továbbá szakértelemmel – ide értve a kapcsolódó munkaszervezési, irányítási és felügyeleti ismereteket és tapasztalatokat – rendelkezik, illetve azokkal jelen szerződés hatálya alatt mindvégig rendelkezni fog.
	26. A Megbízott haladéktalanul köteles közölni a Megbízóval minden olyan körülményt, amely a Támogatási Szerződés teljesítését, eredményét, illetve a megállapított teljesítési határidőket érdemben érinti.
	27. Mindezekkel összhangban Megbízott tudomásul veszi, hogy amennyiben felróható magatartása, szerződésszegése következtében a Megbízó a Támogatóval szemben, illetőleg Támogatási Szerződésben vállalt valamely kötelezettségével késedelembe esik, valamely határidőt nem tud betartani, hibásan teljesít vagy egyéb szerződésszegést követ el, abban az esetben az ennek okán Megbízóval szemben érvényesített jogkövetkezmények, a Megbízót ért kár– így különösen a Támogatási szerződés felfüggesztése vagy felmondása, kifizetés megvonása, vagy csökkentése, vagy a támogatás bármilyen pénzügyi korrekciója, a támogatás visszafizetésére kötelezés - a Megbízott által szerződésszegéssel okozott kárnak minősülnek, mely károkat Megbízó minden esetben teljes körűen érvényesíthet Megbízottal szemben és amelyeket Megbízott annak kamataira is kiterjedően köteles megtéríteni és azokért helytállni. Megbízott kijelenti, hogy a fenti károk – mint szerződésszegése lehetséges jogkövetkezményei –számára a jelen bekezdésben is rögzítetteknek megfelelően a jelen szerződés megkötésekor előre láthatóak, és a szerződést kifejezetten e lehetséges jogkövetkezmények ismeretében köti meg Megbízóval.
	28. Megbízott a fentieken túl is teljeskörű felelősséget vállal arra az esetre, ha bármely a Megbízottra visszavezethető, vagy a Megbízott érdekkörben felmerült, illetőleg neki felróható okból a Megbízóval szemben a Támogató, vagy bármely szervezet bármilyen a Támogatási Szerződésre tekintettel alkalmazható jogkövetkezményt érvényesít. Ennek körében abban az esetben, ha a támogatás részben vagy egészben visszavonásra kerül, vagy a támogatás bármilyen mértékű visszafizetésére kötelezik Megbízót úgy Megbízott köteles megtéríteni Megbízónak a visszavont vagy visszafizetendő támogatás összegét, továbbá valamennyi ezzel kapcsolatban felmerült kárt. Egyéb a Támogatási Szerződés szerint a Megbízóval szemben alkalmazott jogkövetkezmény esetén is köteles Megbízott megtéríteni a Megbízónak a Támogatási Szerződés szerint alkalmazott jogkövetkezményekből (különösen elállás, felmondás, felfüggesztés) eredő valamennyi kárt.
	29. Megbízó rögzíti, hogy jelen szerződésben foglalt egyik feltétel sem tekinthető általános szerződési feltételnek, tekintettel arra, hogy ezen feltételek meghatározása az előzményi közbeszerzési eljárásban specifikusan ezen szerződés megkötésére vonatkozóan került meghatározásra, nem több szerződés megkötése céljából. Megbízott, mindezt elfogadja, továbbá nyilatkozik, hogy jelen Szerződés valamennyi rendelkezését magára nézve kötelezőnek fogadja el, nyilatkozik továbbá, hogy valamennyi jelen szerződésben foglalt feltételt és rendelkezést általa elfogadottnak tekint, különös tekintettel az előzményi közbeszerzési eljárás keretében a Kbt. rendelkezései szerint gyakorolható egyes jogintézményekre (így különösen kiegészítő tájékoztatás kérés lehetőségére). Felek mindezekkel összhangban kifejezetten elfogadják és rögzítik, hogy jelen szerződés egyik feltétele és rendelkezése sem minősül általános szerződési feltételnek.
	30. Felek rögzítik, hogy Felek jogviszonyát kizárólag jelen szerződés és mellékletei, valamint a kapcsolódó jogszabályok szabályozzák. Felek rögzítik, hogy Megbízott saját általános szerződési feltételei – amennyiben Megbízott ilyennel rendelkezik – jelen szerződés tekintetében semmilyen formában nem irányadók és alkalmazhatók, mögöttes szabályként sem. Megbízott ezt kifejezetten elfogadja.
	31. A *Felek* kölcsönösen kötelezettséget vállalnak arra, hogy az egymás érdekkörébe tartozó titkot és tudomásra jutott információt megtartják és azt az alvállalkozóikkal, alkalmazottaikkal illetve a jelen Szerződés teljesítésébe bevont egyéb közreműködőkkel is megtartatják, arról harmadik fél részére tájékoztatást nem adhatnak. A titoktartási kötelezettség megsértéséből eredő kárért a vétkes fél felel.
	32. A *Felek* képviselői kölcsönösen kijelentik, hogy jelen szerződés megkötésére megfelelő képviseleti felhatalmazással rendelkeznek.
	33. Megbízott tudomásul veszi, hogy az államháztartásról szóló 2011. évi CXCV. törvény (Áht.) 41. § (6) bekezdése értelmében az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. A Megbízó ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni.
	34. Megbízott képviselője az államháztartásról szóló törvény végrehajtásáról szóló 368/2011. (XII. 31.) Korm. r. 50. § (1a) bekezdése alapján nyilatkozik, hogy a nemzeti vagyonról szóló 2011. évi CXCVI. tv. 3. § (1) bekezdésének 1. b) pontja szerinti átlátható szervezetnek minősül. E nyilatkozatban foglaltak változása esetén a Megbízott képviselője a Megbízót haladéktalanul tájékoztatni köteles. Ha a változás folytán a Megbízott nem minősül átlátható szervezetnek, az államháztartásról szóló 2011. évi CXCV. tv. 41. § (6) bekezdése értelmében részére kifizetés nem teljesíthető. Kijelenti, hogy a vonatkozó jogszabályok tartalmával és jogkövetkezményeivel tisztában van.
	35. A jelen szerződésben nem szabályozottak tekintetében a vonatkozó, hatályos magyar jogszabályokat, így különösen a Kbt, és a Kbt. által engedett körben a Polgári Törvénykönyv vonatkozó rendelkezéseit kell alkalmazni.
		1. **Szellemi alkotások és szomszédos jogok**

* 1. A Szerződés teljesítése során keletkező bármilyen szellemi alkotáshoz fűződő (szerzői jogi, iparjogvédelmi, stb.) jog a Megbízó kizárólagos tulajdonát képezi, a vagyoni jogok a Megbízót illetik meg, aki ezeket korlátozás nélkül (fel)használhatja, módosíthatja, közzéteheti, továbbadhatja, vagy belátása szerint átengedheti, átruházhatja földrajzi vagy bármely más korlát nélkül.
	2. A Megbízottnak kártalanítania vagy mentesítenie kell a Megbízót, annak megbízottjait és alkalmazottait minden perrel, igénnyel, veszteséggel és kárral szemben, amely
		1. a Megbízott tevékenységéből vagy mulasztásából ered a Szolgáltatások teljesítése során, és amely szabadalmakkal, védjegyekkel vagy a szellemi tulajdon egyéb formáival kapcsolatos jogszabályok, hatósági rendelkezések vagy harmadik személyek jogai megsértéséből származik vagy
		2. abból származik, hogy a Megbízott nem teljesítette kötelezettségeit, feltéve, hogy a Megbízó a Megbízottat értesíti az ilyen perekről, igényekről, veszteségekről vagy károkról legkésőbb 30 nappal az után, hogy tudomást szerez ezekről.
	3. A Megbízott kötelezettséget vállal arra, hogy a jelen Szerződés alapján létrejött szellemi alkotásokkal kapcsolatban sem a Megbízottnak, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megbízót bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást valamint a harmadik fél általi átdolgoztatást is. A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A fenti kijelentés valóságáért, illetve kötelezettség teljesítéséért a Megbízott kártérítési felelősséget vállal, egyben — időbeli, területi és egyéb korlátozás nélkül — hozzájárul a műveknek a Megbízó általi felhasználásához (beleértve a fentiek szerinti felhasználási módokat is). A jelen pontban meghatározott kötelezettség teljesítésének, illetve a hozzájárulás megadásának ellenértékét a megbízási díj teljes körűen magában foglalja.

Amennyiben a Megbízói jelen Szerződés szerinti vagyoni vagy felhasználási jog szerzését, illetve jogainak zavartalan gyakorlását harmadik személy joga akadályozza, Megbízó jogosult Megbízottat megfelelő határidő tűzésével felhívni a tehermentesítésre, vagy amennyiben ezt Megbízott nem vállalja, Megbízó eljárhat maga a tehermentesítés érdekében Megbízott költségére, illetve – amennyiben a fenti intézkedések 15 napon belül nem vezetnek eredményre és harmadik személy joga az érintett művek használatát kizárja vagy akadályozza – a Megbízó jogosult a szerződést azonnali hatállyal felmondani.

* 1. Minden a jelen szerződésben foglalt feladatok teljesítésével kapcsolatban a Megbízott által készített bármely jelentés és dokumentum, (így többek között de nem kizárólagosan például előrehaladási jelentések, vizsgálati jelentések, szakmai jelentések, vélemények, anyagok, a térképek, diagrammok, rajzok, specifikációk, tervek, statisztikák, számítások, adatbázisok, szoftverek és az ezeket alátámasztó nyilvántartások, amelyeket a Megbízott a Szerződés teljesítése során állított össze, készített el vagy jutott a birtokába) a Megbízó kizárólagos tulajdonát képezik azok tekintetében az átruházható vagyoni jogok vonatkozásában Megbízó teljes körű, kizárólagos, területi korlátozástól mentes jogot szerez, azok bármilyen módon történő felhasználására, átruházására, megváltoztatására, átdolgozására, többszörözésére stb.. A Megbízottnak a Szerződés, illetőleg az annak részét képező dokumentumok rendelkezéseinek megfelelően vagy ilyen rendelkezés hiányában, Megbízó kérésére vagy a szerződés megszűnésekor át kell adnia a fenti körbe tartozó minden dokumentumot a Megbízó részére. A Megbízó előzetes írásbeli jóváhagyása nélkül a Megbízott a Szerződés teljesítése során összeállított, készített vagy birtokába jutott dokumentumokat nem használhatja fel a Szerződés teljesítésétől eltérő célra. Megbízott minden, a jelen pontba foglaltak alapján esetlegesen megillető jogdíj és egyéb igényeiről kifejezetten lemond. Jelen átruházható vagyoni jogok ellenértékét a Felek a Megbízási díj meghatározásánál kifejezetten figyelembe vették.
	2. A Megbízott kifejezetten nyilatkozza, hogy a személyhez fűződő jogokon kívül lemond minden jogáról az előállott mű tekintetében, így a Megbízó szabadon felhasználhatja, publikálhatja, megsértheti az alkotás(ok) integritását, szabadon élhet a gazdasági, vagyoni jogokkal.
	3. A Megbízott nem publikálhat cikkeket a Szolgáltatásokkal kapcsolatban, nem hivatkozhat azokra a harmadik személyek részére nyújtott szolgáltatások során a Megbízó előzetes írásbeli jóváhagyása nélkül.
	4. Megbízott kifejezetten akként nyilatkozik, hogy a jelen 9. pontban foglaltak ismeretében és azokra tekintettel került sor a megbízási díj meghatározására, a megbízási díj teljeskörűen tartalmazza a jelen 9. pontban foglalt valamennyi kötelezettségvállalás, és a vagyoni jogok átruházásának ellenértékét.
		1. **A szerződés teljesülésével kapcsolatos speciális rendelkezések, értelmező rendelkezések**
	5. Egyik fél sem követ el szerződésszegést, ha kötelezettségei teljesítését vis maior akadályozza meg, amely a Szerződés aláírásának időpontja után következett be. „Vis maior" alatt értendők különösen elemi csapások, sztrájkok vagy egyéb munkahelyi zavargások, hadüzenettel indított vagy anélküli háborúk, blokádok, zendülés, lázadás, járványok, földcsuszamlások, földrengések, viharok, villámcsapások, áradások, zavargások, robbantások, valamint egyéb hasonló, előre nem látható események, amelyek mindkét Fél érdekkörén kívül merülnek fel, és amelyeket a Felek kellő gondossággal sem tudnak kiküszöbölni.
	6. Ha az egyik Fél „vis maior" miatt akadályoztatva van, mindent meg kell, hogy tegyen annak érdekében, hogy az akadályoztatás hatásait elhárítva minimális késedelemmel teljesíteni tudja szerződéses kötelezettségeit.
	7. Ha valamelyik Fél úgy véli, hogy olyan „vis maior" körülmények fordultak elő, amelyek kihathatnak kötelezettségei teljesítésére, azonnal értesítenie kell a másik Felet, megadva a körülmények jellegét, feltehető időtartamát és valószínű hatását. Ha a Megbízó írásban másképp nem rendelkezett, a Megbízottnak folytatnia kell a Szerződés szerinti kötelezettségeinek a teljesítését, amennyire az a gyakorlatban ésszerűen megvalósítható.
	8. Ha a „vis maior" körülmények 180 napon át megszakítatlanul fennállnak, bármelyik Félnek jogában áll a Szerződést 30 napos felmondási idővel megszüntetni.
	9. A Megbízottnak fokozott felelőssége áll fenn a tevékenységéért és a tevékenységén keresztül a projekt teljesítésért. Ennek körében kiemelt felelőssége van és kártérítési kötelezettség terheli.
		1. **Jogválasztás, jogviták rendezése**
	10. Alkalmazandó jog:
* Jelen szerződést a Magyarország jogrendje szerint kell értelmezni, mely alapján a magyar jog az irányadó. A szerződésben nem szabályozott kérdésekben elsősorban a következő jogszabályokat kell kiemelten figyelembe venni:
* a Polgári Törvénykönyvről szóló 2013. évi V. törvény (Ptk.)
* a közbeszerzésekről szóló 2015. évi CXLIII. törvény (Kbt.)
* az épített környezet alakításáról és védelméről szóló 1997. évi LXXVIII. tv. (Étv.),
* 272/2014. (XI.5.) Korm. rendelet
* 266/2013. (VII.11.) Korm. rendelet,
* 191/2009. (IX.15.) Korm. rendelet.
	1. Felek kifejezetten rögzítik, hogy tudomásuk van arról, hogy Megbízó köteles a Közbeszerzési Hatóságnak bejelenteni, ha
		1. Megbízott szerződéses kötelezettségét súlyosan megszegte és ez a szerződés felmondásához vagy elálláshoz, kártérítés követeléséhez vagy a szerződés alapján alkalmazható egyéb jogkövetkezmény érvényesítéséhez vezetett, valamint ha Megbízott olyan magatartásával, amelyért felelős, részben vagy egészben a szerződés lehetetlenülését okozta. A bejelentésnek tartalmaznia kell a szerződésszegés leírását, az annak alapján alkalmazott jogkövetkezményt, valamint hogy a szerződő fél a szerződésszegést elismerte-e, vagy sor került-e arra vonatkozóan perindításra.
		2. Megbízott szerződéses kötelezettségének jogerős bírósági határozatban megállapított megszegése esetén a szerződésszegés tényét, leírását, lényeges jellemzőit, beleértve azt is, ha a szerződésszegés a szerződés felmondásához vagy a szerződéstől való elálláshoz, kártérítés követeléséhez vagy a szerződés alapján alkalmazható egyéb szankció érvényesítéséhez vezetett, valamint Megbízott szerződő fél olyan magatartásával, amelyért felelős, (részben vagy egészben) a szerződés lehetetlenülését okozta.
	2. Felek fenti körben megállapodnak abban, hogy Megbízott nem jogosult a fenti adatok átadása miatt a Megbízóval szemben semmiféle igényt sem érvényesíteni abban az esetben sem, ha bármely átadott tény, vagy körülmény utóbb nem bizonyulna valósnak, kivéve ha ezzel a Megbízónak az adatok átadásának pillanatában tényszerűen tisztában kellett lennie (nem tartozik ide a hibás jogszabály-értelmezésből vagy téves tényállás-értelmezésből származó körülmény, kivéve ha az a Megbízónak felróhatóan következett be ).
	3. A Megbízónak és a Megbízottnak minden erőfeszítést meg kell tennie, hogy tárgyalásos úton rendezzenek a Szerződéssel kapcsolatban bármely vitát, amely közöttük felmerül.
	4. Ha vitás ügy merült fel, a szerződő Felek írásban értesítik egymást a vitás ügyre vonatkozó véleményükről, valamint az általuk lehetségesnek tartott megoldásokról. Bármelyik Fél kérheti, hogy a vita rendezése céljából egyeztessenek. Amennyiben a tárgyalásos rendezésre irányuló kísérlet nem sikeres annak megkezdésétől számított 30 napon belül vagy a rendezési kérésre a Fél nem válaszol érdemben 30 napos határidőn belül, bármely Fél jogosult jogi úton érvényesíteni követelését.
	5. Bármely vita eldöntésére, amely a jelen Szerződésből vagy azzal összefüggésben, annak teljesülésével, megszegésével, megszűnésével, érvényességével vagy értelmezésével kapcsolatban keletkezik, békés úton kísérelnek megoldani. A békés úton nem rendezhető vitás kérdések eldöntésére a szerződő felek a pertárgy értékétől függően a hatáskörrel rendelkező bíróság kizárólagos illetékességét kötik ki.
	6. A Szerződésre, annak értelmezésére és teljesítésére, vagy azzal összefüggő bármilyen cselekményre a magyar jog az irányadó. A Megbízott kifejezetten nyilatkozza, hogy a teljesítéssel összefüggésben ezt elfogadja és aláveti magát ezen szabályoknak.
	7. Felek megállapodnak abban, hogy amennyiben a szerződés bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).
	8. Jelen szerződés aláírásának napján lép hatályba.
	9. Szerződő *Felek* e szerződést – mint akaratukkal mindenben megegyezőt – közös elolvasás és értelmezés után, jóváhagyólag és cégszerűen 6 egymással szó szerint megegyező eredeti példányban írták alá.

Az 1. sorszámmal jelölt melléklet az előleg igénylésekor, a 3., 5., adott esetben a 6., továbbá a 7. sorszámmal jelölt mellékletek a szerződés megkötésekor, a 4. melléklet a végszámla benyújtásával egyidejűleg kerülnek csatolásra:

1. számú melléklet (előlegigénylés esetén az előleg-visszafizetési biztosíték)
2. számú melléklet (Megbízó és Megbízott feladatai - feladatleírás, a dokumentáció III. kötete)
3. számú melléklet (teljesítési biztosíték)
4. számú melléklet (Rendelkezésre állási biztosíték) az Építési Beruházás sikeres műszaki átadás-átvétel lezárásának időpontjától
5. számú melléklet (Felelősségbiztosítási szerződés és kötvény szükség esetén nyilatkozat)
6. számú melléklet: a Kbt. 136.§ (2) bekezdése szerinti meghatalmazás (adott esetben)
7. számú melléklet: átláthatósági nyilatkozat
8. számú melléklet: Útmutató A VÁLTOZTATÁSOK, VÁLLALKOZÓI KÖVETELÉSEK KEZELÉSÉHEZ ÉS AZ ÉPÍTÉSI SZERZŐDÉS MÓDOSÍTÁSÁHOZ

Budapest, 2016.

…………………… ……………………

Megbízó Megbízott

……………………………

Pénzügyi ellenjegyző

……………………

Jogi ellenjegyző:

1. számú melléklet (előlegigénylés esetén az előleg-visszafizetési biztosíték, amennyiben annak nyújtására sor kerül)

2. számú melléklet (Megbízó és Megbízott feladatai – műszaki leírás)

**(A dokumentáció III. kötete kerül csatolásra)**

3. számú melléklet (teljesítési biztosíték)

4. számú melléklet (Rendelkezésre állási biztosíték) az építési beruházás jótállási időszakára

5. számú melléklet (Felelősségbiztosítási szerződés és kötvény, szükség esetén nyilatkozat)

6. számú melléklet: a Kbt. 136. § (2) bekezdése szerinti meghatalmazás (adott esetben)

1. számú melléklet: Átláthatósági nyilatkozat
2. számú melléklet

**ÚTMUTATÓ**

**A VÁLTOZTATÁSOK, VÁLLALKOZÓI KÖVETELÉSEK KEZELÉSÉHEZ ÉS AZ ÉPÍTÉSI SZERZŐDÉS MÓDOSÍTÁSÁHOZ**

A projekt kivitelezése során felmerült pótmunkákkal kapcsolatos szerződésmódosítások elszámolhatóságának és közbeszerzési szempontból történő megalapozottságának a vizsgálata a Változtatási eljárásokban, valamint a Vállalkozói követelések elbírálása során elengedhetetlen a szabálytalanságok, és ebből adódóan a projektre biztosított EU támogatás visszafizetésének elkerülése érdekében. **Előfordulhat olyan eset is, amikor a pótmunka nem szerződésmódosítás eredményeként, hanem közbeszerzési eljárás lefolytatásával és egy új szerződés megkötésével kerül kifizetésre. A jelen Útmutató a szerződésmódosítással** **kapcsolatos pótmunkák elintézésnek eljárásrendjét szabályozza.**

**1. Az Irányító Hatóság (IH), a Európai Uniós Források Felhasználásáért Felelős Miniszter (EUFM), a Mérnök, a Megrendelő és a Vállalkozó szerepe az építési szerződés teljesítése során**

Az IH összeveti a projekt alapdokumentumaiba (Támogatási Kérelem, Bizottsági Döntés, Támogatási Szerződés/Okirat, Pályázati Útmutató) foglalt, azaz a támogatásra jogosult, műszaki tartalmat a Változtatással, illetve a Vállalkozói követeléssel érintett műszaki tartalommal. Az elszámolhatósági vizsgálat során megállapításra kerül, hogy a pótmunka költségei finanszírozhatóak-e a projektre biztosított európai támogatási forrásokból. Amennyiben az IH azt állapítja meg, hogy a projekt alapdokumentumai alapján a költségek nem elszámolhatóak a projekt keretében, a felmerülő többlet költségek csak és kizárólag a Kedvezményezettet terhelik, abban az esetben is, ha a tartalékkeret egésze, vagy egy része még rendelkezésre áll az építési szerződés elfogadott végösszegében.

Ugyanez vonatkozik arra az esetre, amikor az IH és az EUFM megítélése szerint a Megrendelő oldalán felmerülő körülmények - annak ellenére, hogy maga a pótmunka műszaki-szakmai tartalma elszámolhatósági szempontból rendben van - közbeszerzési szempontból (jellemzően előre nem láthatóság a Megrendelő részéről) nem igazolják a Változtatás vagy a Vállalkozói követelés alapjául szolgáló pótmunka elvégzését. A 272/2014. (XI.5.) Kormányrendelet (Kr.) 108. §-a alapján az IH csak támogathatósági, elszámolhatósági és műszaki szempontú indokoltságra vonatkozó nyilatkozatot ad ki, amelyet az EUFM a Változtatási javaslattal vagy a Vállalkozói követeléssel kapcsolatos közbeszerzési-jogi szempontú véleménye meghozatalakor mérlegel. A pótmunka támogatásból történő finanszírozásához szükséges az IH támogató tartalmú nyilatkozata és az EUFM támogató tartalmú véleménye is.

A Mérnök alapvető feladata a Vállalkozási szerződésben foglalt műszaki tartalom végrehajtásának felügyelete műszaki és pénzügyi szempontból. További feladata az esetlegesen felmerülő vitás kérdések tisztázása, a Megrendelői döntés előkészítése: a Mérnök szakmailag vizsgálja meg a Változtatási javaslat, a Vállalkozói követelés alapjául szolgáló pótmunka műszaki megfelelőségét, indokoltságát, a hozzá kapcsolódó költségek nagyságát és a Vállalkozó oldalán felmerülő körülményeket. A vizsgálata eredményének függvényében adja meg véleményét (hozzájárulás vagy elutasítás) a Változtatási javaslathoz, Vállalkozói követeléshez, amely a Megrendelő döntését alapozza meg.

A Mérnök a fent leírtakon kívül a Megrendelő jóváhagyásával gyakorolja a FIDIC 13.1, 13.2, 13.3 és 20.1 cikkelyek szerinti jóváhagyási/utasítási/döntési jogköreit.

A Megrendelő a Mérnök véleménye alapján, kiegészítve a rá vonatkozó információkkal – különös tekintettel a Megrendelői oldalra vonatkozó előre nem láthatóságra – **koncepcionális egyeztetést kezdeményezhet** az IH-val, vagy a jelen Útmutató 3. pontjában leírt kockázatok ismeretében koncepcionális egyeztetés nélkül adja meg indoklását, illetve jóváhagyását a Változtatással, Vállalkozói követeléssel kapcsolatosan.

Az IH által alkalmazott minta közbeszerzési dokumentáció kivitelezési szerződésének értelmében a Mérnöknek nincs joga a Változtatásokat, valamint a Vállalkozói követeléseket a Megrendelő egyetértő álláspontja (megrendelői jóváhagyása) nélkül jóváhagyni, azokhoz csak hozzájárulhat. Megrendelőnek ugyanakkor az IH elszámolhatósággal kapcsolatos nyilatkozatát és az EUFM véleményét kell kérnie a Változtatási javaslattal vagy Vállalkozói követeléssel érintett pótmunkákhoz (szerződésmódosításokhoz) a változással érintett műszaki tartalom és/vagy a többletköltségek támogatásból történő finanszírozhatósága érdekében.

Abban az esetben, ha a Vállalkozói követelés a FIDIC 13.1 szerint kiadott Változtatási utasítás eredménye, akkor a követelést megelőző Változtatási utasítás kiadásához csak a Megrendelő jóváhagyása szükséges.

A Vállalkozó a Változtatási javaslatot, illetve Vállalkozói követelést részleteiben kidolgozza a FIDIC-ben meghatározott előírások alapján.

 **2. Változtatási eljárás, Vállalkozói követelés, Koncepcionális egyeztetés, Tartalékkeret**

**2.1 Változtatások**

**Változtatást kezdeményezhet a Mérnök a FIDIC 13.1 alcikkely alapján Változtatási utasítás kiadásával és a Vállalkozó a FIDIC 13.2 alcikkely alapján Változtatási javaslat benyújtásával. Továbbá a Mérnök Változtatási javaslatot kérhet be a Vállalkozótól a FIDIC 13.3 alcikkely alapján.** Változtatásként kezelendő – a FIDIC 13. cikkelyének előírásaival összhangban – mindazon eset, amelyre egyértelműen alkalmazható a FIDIC 1.1.6.9 pontjában rögzített definíció.

A FIDIC 13.1 alcikkely alapján a Mérnök által kiadott Változtatási utasítást nem előzi meg Változtatási javaslat, azt a Mérnök a megvalósíthatóságra és az árra vonatkozó előzetes megállapodás nélkül adja ki. Ha a Vállalkozó az utasításnak eleget tesz és ezzel kapcsolatban a megvalósításra vonatkozó határidő hosszabbítási és/vagy többletköltség igénye keletkezik, a FIDIC 20.1 alcikkely alapján Vállalkozói követelést nyújthat be.

A FIDIC 13.2 és 13.3 alcikkelyek alapjána Vállalkozó által benyújtott Vállalkozói javaslatban a Vállalkozó részletes előterjesztést készít, amelyhez mellékeli a változtatással kapcsolatos, a változtatást alátámasztó valamennyi dokumentumot is. A Változtatási javaslatnak tartalmaznia kell a megvalósítási időtartam hosszabbítására vonatkozó és/vagy többletköltség igényét is.

**2.2 Vállalkozói követelések**

**A FIDIC 20.1 alcikkely alapján a Vállalkozói követelés jogszerűségének előfeltétele, hogy Vállalkozó a követelésére okot adó körülményt, eseményt Mérnöknek 28 napon belül bejelentse, amint a körülményről, eseményről tudomást szerzett vagy tudomást szerezhetett volna.** A bejelentésnek tartalmaznia kell a FIDIC 20.1-re és arra a FIDIC cikkelyre/alcikkelyre történő utalást, amely a követelés jogcíme. Továbbá azt a tényt, hogy várhatóan Vállalkozó többletköltség kifizetésére és/vagy határidő hosszabbításra (pontos összeg/határidő meghatározása nélkül) követelést fog benyújtani.

A Vállalkozó a követelést előidéző körülmény vagy esemény tudomására jutását követő 42 napon belül köteles megküldeni a teljesen részletezett, indokolt és alátámasztott követelést. Ezen időtartamtól eltérni csak a 20.1 alcikkely negyedik bekezdése szerint lehet úgy, hogy a Vállalkozó írásban más időtartamot ajánl és azt Mérnök írásban elfogadja**. A bejelentéseket sorszámozva kell benyújtani, akár csak a Vállalkozói követeléseket**, azonban ez utóbbiakat nem szükséges bejelentésenként elkészíteni, azaz több bejelentés összefoglalását is magába foglalhatja egy követelés.

Abban az esetben, ha egy Vállalkozói követelésre okot adó körülménynek **elhúzódó hatása** van (pl.: folyamatos esőzések miatt a munkaterület munkavégzésre alkalmatlan), a Vállalkozónak havonta kell Vállalkozói követelést (közbenső követelés) benyújtania. A körülmény hatásának megszűnését követő 28 napon belül pedig egy végső követelést. Csak a végső követelés benyújtása után van lehetőség a követelésekben meghatározott költségek kifizetésére, viszont csak ekkor kell a jelen Útmutatóban a Vállalkozói követelésre meghatározott eljárásrend szerint eljárni (IH, EUFM bevonása) kivéve, ha valamely közbenső követelés a szerződés megvalósítási időtartamának meghosszabbítására irányul.

A FIDIC alábbi alcikkelyei kifejezetten hivatkoznak arra, hogy a Vállalkozó a FIDIC 20.1 alcikkelyben szabályozott módon, többletköltség kifizetésére és/vagy megvalósítási időtartam hosszabbítására jogosult. A szerződéssel összefüggésben természetesen más okból is lehet FIDIC 20.1 alcikkely szerinti követelése a Vállalkozónak, amelyet a Mérnöknek kell elbírálnia. Ugyanakkor az alábbi alcikkelyek valamelyikére történő hivatkozása esetén csak az adott alcikkelyben meghatározottakra terjedhet ki követelése.

* 1.9 Tervek vagy utasítások késedelme (költség+idő)
* 1.9 Hibák a megrendelő követelményeiben (Sárga FIDIC) (költség + idő)
* 2.1 A helyszínre való bejutás joga (költség + idő)
* 4.7 Kitűzés (költség + idő)
* 4.12 Előre nem látható helyszíni körülmények (költség+idő)
* 4.24 Régészet (költség+idő)
* 7.4 Üzempróbák (költség+idő)
* 8.4 Megvalósítás időtartalmának meghosszabbítása (idő)
* 8.5 Hatóságok által okozott késedelmek (idő)
* 8.9 Felfüggesztés következményei (költség+idő)
* 10.3 Beavatkozás az átvételkori próbákba (költség + idő)
* 12.2 Elhalasztott Üzempróbák (Sárga FIDIC) (költség)
* 12.4 Befejezés utáni üzempróbák sikertelensége (Sárga FIDIC) (költség)
* 13.7 A jogrendszer változásai miatti kiigazítások (költség+idő)
* 16.1 Vállalkozó joga a munka felfüggesztésére (költség)
* 17.3-17.4 A Megrendelő kockázati körébe tartozó események és azok következményei (költség+idő)
* 19.4 Vis Maior következményei (költség+idő)

(Az 1.9, 2.1, 4.7, 7.4, 8.4, 8.5, 10.3, 12.2, 12.4, 16.1, 17.3.-17.4, pontok esetében a FIDIC, mint Általános Feltételek szerint, a költségei meghatározásakor haszonnal is számolhat a Vállalkozó, ugyanakkor a Különös Feltételek 1.1.4.3 pontja értelmében a jelen szerződés teljesítése során haszon kifizetésére a Vállalkozó nem jogosult.)

**2.3 Változtatások és Vállalkozói követelések közötti különbség**

**Nem keverendő össze a Változtatási utasítás (FIDIC 13.1), a Változtatási javaslat (FIDIC 13.2, 13.3) és a** **Vállalkozói követelés (FIDIC 20.1**):

**-** A Vállalkozói követelés lehet nem műszaki tartalomváltozással járó olyan munka elvégzésnek a következménye, amely valamely esemény, körülmény kiküszöböléséhez szükséges a kivitelezés zökkenőmentes folytatásának a céljából (pl.: szivattyúzás nagyobb hóolvadás, eső után; csatorna nyomvonalában használaton kívüli közmű átvágása; helyszíni alappont áthelyezés stb.).

- A Vállalkozói követelés továbbá, a Mérnök által a FIDIC 13.1 alcikkely alapján kiadott, műszaki tartalomváltozásra irányuló Változtatási utasítás következménye is lehet. Ebben az esetben nincs szó Változtatási javaslatról csak Mérnök által kiadott Változtatási utasításról.

- **Változtatásra irányuló munka csak a FIDIC 13.1 alcikkely szerinti Változtatási utasítás kiadása vagy a Vállalkozó által a FIDIC a 13.2 vagy 13.3 alcikkelyek szerint benyújtott Változtatási javaslat Mérnök általi jóváhagyása vagy a Változtatási javaslatra kibocsátott Változtatási utasítás kiadása után hajtható végre. A Vállalkozói követelés benyújtását azonban megelőzheti az annak alapjául szolgáló esemény kiküszöbölése, munka elvégzése.**

**2.4 A koncepcionális egyeztetés**

**A Változtatás és a Vállalkozói követelés szándékát és tartalmát a Megrendelő, a Mérnök vagy a Mérnökön keresztül a Vállalkozó** **előzetesen, koncepcionálisan egyeztetheti az IH felelős projektmenedzserével (pl. kooperációs megbeszélésen, IH-nál történő megbeszélésen stb.)** és csak ezt követően célszerű a Változtatási javaslat vagy a Vállalkozói követelés kidolgozása, valamint a FIDIC 13.1 alcikkely szerinti Változtatási utasítás kiadása.

Abban az esetben, ha a Mérnök és a Megrendelő nem tartja szükségesnek a koncepcionális egyeztetést, mivel olyan változtatás vagy követelés alapjául szolgáló munkáról, körülményről van szó, amelyek az általános tapasztalataik alapján nem vetnek fel sem elszámolhatósági, sem közbeszerzési kérdéseket, akkor attól eltekinthetnek. Ilyenkor azonban jelentős a kockázata annak, hogy az IH-hoz jóváhagyásra benyújtott Változtatási javaslattal vagy Vállalkozói követeléssel érintett pótmunkák (szerződésmódosítások) és azok támogatásból történő kifizetését IH elutasítja.

A koncepcionális egyeztetés során az IH megvizsgálja, hogy adott projekt szempontjából valamely pótmunka költsége felvethet-e elszámolhatósági vagy közbeszerzési problémát. Hangsúlyozandó, hogy ekkor még nem áll rendelkezésre a kidolgozott Változtatási javaslat vagy Vállalkozói követelés, így ezek hivatalos jóváhagyásáról vagy éppen elutasításáról sem beszélhetünk. Az egyeztetés eredményeként, a projekt alapdokumentumai, valamint a Kbt. alapján IH csupán tájékoztatást, segítséget nyújt elszámolhatósági és közbeszerzési kérdésekben a szerződést kötő feleknek és a Mérnöknek. Az egyeztetést követően célszerű a munka jellegének és mennyiségének pontos meghatározása, valamint szükségszerűségének vizsgálata.

**A koncepcionális egyeztetés célja, hogy a Követelések, Változtatások felmerülését követően, de még az azokról szóló Megbízói döntést megelőzően az IH bevonásra kerüljön, és így elszámolhatósági, támogathatósági és közbeszerzési szempontból segítse a Megrendelőt, a Vállalkozót és a Mérnököt.**

Az egyeztetés elősegíti, hogy az IH-hoz később hivatalosan benyújtott Változtatási javaslat vagy Vállalkozói követelés tartalma ne legyen ismeretlen az IH előtt, és ne a Változtatási javaslatok vagy Vállalkozói követelések elkészítése és IH-hoz történő benyújtása után derüljön ki, hogy az annak alapjául szolgáló munka a projektből semmi esetre sem finanszírozható uniós forrásból.

**2.5 Eljárásrend – Változtatási javaslatok, Vállalkozói követelések jóváhagyása**

A Vállalkozó Változtatási javaslatát, Vállalkozói követelését a Megrendelő, a Mérnöktől történő kézhezvételét követően továbbítja az IH felé a saját indoklásával és a Mérnök jóváhagyásával együtt.

IH a Változtatási javaslatnak, Vállalkozói követelésnek hozzá történő beérkezését követően válaszol Megrendelőnek az elszámolhatósággal kapcsolatos, műszaki szempontú indokoltságra vonatkozó nyilatkozatával.

Megrendelő a Változtatási javaslatot, Vállalkozói követelést, valamint a szerződésmódosítás tervezetét és az IH nyilatkozatát megküldi az EUFM-nek.

Az EUFM-nek a Kr. 108.§ (6)-(9) bekezdéseiben rögzített folyamat eredményeként adott véleménye, illetve észrevételei alapján módosított vállalkozói szerződést és magát az EUFM véleményt, illetve észrevételeket a Megrendelő megküldi IH-nak. Csak az IH támogató tartalmú nyilatkozata és az EUFM támogató tartalmú véleménye alapján finanszírozható támogatásból a Változtatási javaslattal vagy Vállalkozói követeléssel érintett szerződésmódosítás.

**2.6 A tartalékkeret felhasználása és a közbeszerzési** törvény

A Tartalékkeret a FIDIC 13.5 alcikkely szerint meghatározott feltételes összegből és/vagy a 13.6 alcikkely szerinti napi munkákból áll. A Vállalkozó ajánlatában szereplő Egyösszegű Ajánlati Ár és a Tartalékkeret együttesen adja ki a Szerződés Elfogadott Végösszegét. A kivitelezés során a kiigazításokat is magában foglaló összeg a Szerződéses Ár (alapja az Egyösszegű Ajánlati Ár).

Amennyiben a Változtatási javaslat, illetve a Vállalkozói követelés elszámolhatósági és közbeszerzési szempontból megfelelő, akkor annak esetleges költsége a tartalékkeretből a támogatás terhére finanszírozható.

**A jelen Útmutató előírásait be kell tartani** **abban az esetben is, ha tartalékkeret nem áll rendelkezésre.** Mind a Változtatási javaslat, mind a Vállalkozói követelés szerződésmódosítás, vagy - az alapszerződésre hivatkozva - hirdetmény nélküli tárgyalásos eljárás eredményeként új szerződés aláírását eredményezi. Függetlenül attól, hogy a szerződésmódosítás vagy az új szerződés esetleges költségének finanszírozására tartalékkeret (azaz támogatás) nem áll rendelkezésre, mind a szerződésmódosítás, mind az új szerződés a támogatásból finanszírozott alapszerződés elszámolhatósági és közbeszerzési szempontból lényeges elemeit érintik.

**Tartalékkeretből a pótmunka kifizetésének nincs akadálya, illetve – tartalékkeret hiányában – a pótmunka elszámolhatósági és közbeszerzési szempontból megfelelő, amennyiben:**

- a fentebb már részletezettek alapján a pótmunka műszaki tartalma elszámolhatósági kérdést nem vet fel,

- a Kbt. 141. §-ában meghatározott feltételek fennállnak vagy a Kbt. 98. § (3) bekezdését alkalmazzák (A Kbt. 98. § (3) bekezdése szerint lefolytatott hirdetmény nélküli tárgyalásos eljárás eredményeképpen új szerződést köt a Megrendelő és a Vállalkozó.)

**A Tartalékkeret felhasználásához nem szükséges sem a Kbt. 141. §-ának figyelembe vétele, sem a 98. § (3) bekezdésének alkalmazása, ha a jelen Útmutatót tartalmazó építési szerződés egyértelműen, minden ajánlattevő számára előre megismerhető módon rögzíti a Tartalékkeret felhasználásnak lehetséges eseteit és pénzügyi feltételeit. Ugyanakkor az ilyen jellegű tartalékkeret felhasználása estében is a jelen Útmutatóban rögzítetteknek megfelelően kell eljárni azzal az eltéréssel, hogy az EUFM nem vesz részt az eljárásban, az IH pedig csak a pótmunka elszámolhatóságát vizsgálja (**összeveti a projekt alapdokumentumaiba (Támogatási Kérelem, Bizottsági Döntés, Támogatási Szerződés) foglalt, azaz a támogatásra jogosult, műszaki tartalmat a Változtatással, illetve a Vállalkozói követeléssel érintett műszaki tartalommal)**.** Csak az elszámolható pótmunkák finanszírozhatók támogatásból.

**3. Az Útmutatóban leírt eljárásrendtől történő eltérés kockázata**

Ha a szerződő felek (Megrendelő, Vállalkozó) nem a jelen Útmutatóban foglaltaknak megfelelően járnak el, és ennek következményeként az IH utólag az adott pótmunka költségének vagy a változással érintett műszaki tartalomnak a szerződésben biztosított támogatásból történő finanszírozását nem tudja biztosítani, az teljes egészében a szerződő feleket terheli. Ugyanígy, ha egy határidő hosszabbítás nem támogatható, az eredeti teljesítési határidő után felmerült költségek nem finanszírozhatók támogatásból.

Ha tartalékkeret nem áll rendelkezésre, és a jelen Útmutatóban foglaltak be nem tartása következményeként az IH és/vagy az EUFM utólag a szerződésmódosítást, vagy az új szerződést elszámolhatósági és közbeszerzési szempontból nem tartják megalapozottnak, szabálytalansági eljárást kezdeményezhetnek, amely az alapszerződésre biztosított támogatás csökkentését eredményezheti.

1. [↑](#footnote-ref-1)